**ПРИПРЕМА ЗА ЧАС БРОЈ 51**

|  |  |
| --- | --- |
| **Наставна тема** | Књижевност |
| **Наставна јединица** | *Коњ и магарац* народна басна |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове позитивне и негативне особине;  ‒ разликује басну од преосталих књижевних врста (песме, приче, драмског текста);  – објасни значење пословице и поуке коју уочава у басни. |
| **Наставне методе** | дијалошка, текстуална, монолошка |
| **Наставна средства** | Читанка, стр. 42 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: За шта људи у селу користе коње и магарце? * Ученици одговарају на постављена питања. * Најава наставне јединице. |
| Главни део часа (30 минута) |
| * Интерпретативно читање народне басне  *Коњ и магарац.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  погна – потера пречац – краћи пут, пречица конат – покушај, намера глиб – лепљиво блато кал – каљуга, блато саибија – господар домаћа чељад – укућани * Анализа драмског текста: 1. Шта је сељак радио на ливади? 2. Чиме је претоварио коња и магарца? 3. Куда их је упутио? 4. Зашто је коњ пристао да иде пречицом? 6. На какву су препреку наишли? 7. Шта се тада десило? 8. Шта је коњ схватио? 9. Које су особине коња и магарца? * *Понављамо и учимо нешто ново:* Басне су кратке и поучне приче. Главни ликови су животиње које имају особине људи. Људи су причали једни другима народне басне и тако их сачували од заборава. * Читање информативног текста из енциклопедије – *Радозналко*: **Зашто се коњи поткивају?** Коњске ноге се завршавају једним великим прстом на коме се као заштита налази копито. На травнатим ливадама коњу нису потребне потковице. Али када се креће по тврдом тлу, копита му се брже троше. Кад не би носио потковице, коњ би за кратко време израњавио ноге и не би могао да иде.  Велика илустрована енциклопедија за децу „Реци, зашто?” * Разговарамо о прочитаном тексту. |
| Завршни део часа (10 минута) |
| * Самосталан рад ученика: У басни *Коњ и магарац* подвуци све именице. * Домаћи задатак: Увежбати читање народне басне *Коњ и магарац.* |