**ПРИПРЕМА ЗА ЧАС БРОЈ 102**

|  |  |
| --- | --- |
| **Наставна тема** | Језичка култура |
| **Наставна јединица** | Азбука и абецеда. Упоређивање штампаних слова ћирилице и латинице. Иста слова Аа, Ее, Јј, Оо  К, М, Т. Штампана слова латинице к, м, т |
| **Тип часа** | Обрада градива |
| **Циљ часа** | Упоређивање слова азбуке и абецеде. Запажање слова која се пишу исто као и у азбуци. Посматрање и запажање преосталих слова абецеде. Препознавање и писање штампаних слова латинице к, м, т. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - препозна иста слова азбуке и абецеде;  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 4, 5, 8 и 9, одељењска абецеда |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Математика, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивациона питања: Како се зове писмо које сте учили у првом разреду? Колико слова има азбука? Ко је њен творац? Да ли знате како се зове друго писмо у нашем језику? * Најава наставне јединице. |
| Главни део часа (30 минута) |
| * Посматрање азбуке и абецеде у Латиници на стр. 4 и 5.  1.Колико слова има латинично писмо? 2. Уочавање слова која се пишу исто у ћирилици и латиници.  Ученици их записују у свескама, једне наспрам других (ћирилица-латиница). 3. Уочавање слова у азбуци и абецеди код којих су иста само велика слова (К, М, Т ).   Ученици запажају да се мала латинична слова к, м, т пишу другачије у односу на мала ћирилична слова. * Наставник/наставница записује по табли нова слова латинице и показује редослед покрета приликом писања (K,m,t); са леве стране пише велика и мала слова Аа, Ее, Јј, Оо, Кк, Мм, Тт ћирилицом, а са десне стране, упоредо, латиницом. * Означавање слова на разредној абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску мала слова к, м, т на почетку реда. * Рад на задацима у уџбенику, стр. 8 и 9. Наставник/наставница прати рад ученика.   1. Пиши штампана слова латинице (Аа, Ее, Јј, Оо, Кk, Мm, Тt)  2. Обој слова која се исто пишу и читају и ћирилицом и латиницом.  МАРА, СОВА, ТЕСА, ЈОВАН, КОЈА, ДИМА  3. Прочитај следеће речи. (Хорско читање речи.)  Мома, Ема, јаје, око, кока, мотка, тема  Moma Еma jaje, oko, koka, motka, tema  4. Слова су се измешала. Поређај их правилно и откриј имена људи.  O J K A A O М T А А М Ј Ј J Е A   5. Написане реченице препиши штампаним словима латинице.  Јаје је меко.  Мој Томa је јак.  Кока је моја.  Тамо је Мома.  Како је Која?  Како је мајка?  То је мој котао!  Јао, тамо је тама! |
| Завршни део часа (10 минута) |
| * Провера урађених задатака. * Реши ребус. Решење напиши на линији штампаним словима латинице. (majkа) * Домаћи задатак: Написати у свесци по један ред нових слова латинице. |