**ПРИПРЕМА ЗА ЧАС БРОЈ 110**

|  |  |
| --- | --- |
| **Наставна тема** | Књижевност |
| **Наставна јединица** | *Три патуљка,* Десанка Максимовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове позитивне и негативне особине;  ‒ разликује бајку од осталих књижевних врста (песме, приче, басне, драмског текста);  ‒ разликује основне делове текста (наслов, пасус, име аутора, садржај);  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 114 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Замисли да немаш ниједну играчку. Како би се играо/играла? * Ученици одговарају на постављена питања. * Најава наставне јединице. |
| Главни део часа (35 минута) |
| * Интерпретативно читање бајке *Три патуљка* Десанке Максимовић*.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  жели – брали жито варошке – градске котарица – корпица плетена од врбовог прућа слап – вода која се слива са висине паоци – дрвене шипке у точку рачва – дрво са два крака рукотворина – оно што је руком израђено * Анализа драмског текста: 1. Како су се играла деца једне сиромашне сеоске породице? 2. Ко је живео крај њихове куће, у густој шуми? 3. Како замишљаш патуљке? Опиши њихов изглед. 4. Шта су све патуљци украли Стојану и Милану? Зашто? 5. Како су се дечаци осећали сваки пут када би видели да је нестала њихова рукотворина? 6. Какви су били патуљци? 7. Испричај како су дечаци ухватили крадљивце на делу. 8. Шта се тада догодило са патуљцима? 9. Шта су Стојан и Милан учинили са благом? 10. Наведи особине дечака из ове бајке. * Подела бајке на целине. Одређивање наслова целинама. * Сажето препричавање целине по избору ученика, усмено. |
| Завршни део часа (5 минута) |
| * Домаћи задатак: Увежбати изражајно читање бајке *Три патуљка* Десанке Максимовић*.* |