**ПРИПРЕМА ЗА ЧАС БРОЈ 27**

|  |  |
| --- | --- |
| **Наставна тема** | Jезичка култура |
| **Наставна јединица** | *Мој кућни љубимац/Љубимац каквог би желео/желела да имам –* писана вежба |
| **Тип часа** | Утврђивање градива |
| **Циљ часа** | Развијање смисла и способности за правилно и уверљиво писмено изражавање. Богаћење речника, језичког и стилског израза. Подстицање код ученика интересовања за прозу за децу. Неговање културе писменог изражавања. |
| **Очекивани исходи на крају часа** | На крају часа ученик ће бити у стању да:  – поштује и примењује основна правописна правила;  – правилно састави дужу и потпуну реченицу и споји више реченица у краћу целину;  – користи различите облике усменог и писменог изражавања: причање, описивање;  – учествује у разговору и пажљиво слуша саговорника. |
| **Наставне методе** | дијалошка, монолошка, метода писаних радова, илустративна |
| **Наставна средства** | свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Које животиње могу бити кућни љубимци? Које кућне љубимце имате или бисте желели да их имате? * Ученици одговарају на постављена питања. * Најава наставне јединице. Ученици ће се одлучити за једну од предложене две теме: *Мој кућни љубимац* или *Љубимац каквог би желео/желела да имам.* |
| Главни део часа (35 минута) |
| * Наставник и ученици заједно смишљају план писања. Предлог плана: Који је твој кућни љубимац? Како се зове? Колико је стар? Опиши га. Где живи? Како се бринеш о њему? Како се понаша? Шта воли? Како проводиш време са њим? Зашто је баш та животиња твој кућни љубимац? Ученици који немају кућног љубимца пишу састав на тему *Љубимац каквог би желео/желела да имам* по модификованом плану: Којег би кућног љубимца желео/желела да имаш? Како би га назвао/назвала? Како би желео/желела да изгледа? Којим би га именом назвао/назвала? Опиши га. Где би живео? Како би се бринуо/бринула о њему? Како бисте заједно проводили време?  Зашто би баш ту животињу желео/желела за свог кућног љубимца? * Наставник/наставница истиче захтеве на основу којих ће ученици писати саставе али исто тако и процењивати успешност писаних радова и излагања: - јасна форма састава (увод, разрада и закључак); - правилан редослед излагања; - занимљиви описи са истицањем важних појединости; - осећања и расположења;  - јасне и повезане реченице којима ће бити исказана целовита мисао; - гласно и изражајно читање; - поштовање правописних правила; - читко и уредно писање; * Самосталан рад ученика. * Наставник/наставница помаже ученицима којима је помоћ потребна у току самосталног рада. * Када ученици напишу састав онда га читају у себи и исправљају грешке. * Читање написаних састава. * Ученици на основу постављених захтева процењују успешност писаних радова, као и читања састава; наставник/ наставница даје сугестије. |
| Завршни део часа (5 минута) |
| * Избор најбољих састава. * Домаћи задатак: Припремити се за час препричавања обрађених текстова из Читанке. |