**ПРИПРЕМА ЗА ЧАС БРОЈ 81**

|  |  |
| --- | --- |
| **Наставна тема** | Jезичка култура |
| **Наставна јединица** | *Пао је први снег*, писана вежба |
| **Тип часа** | Обрада градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Подстицање код ученика интересовања за поезију за децу. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника. |
| **Наставне методе** | дијалошка, монолошка |
| **Наставна средства** | свеске ученика, Читанка, стр. 140 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Коју смо песму Војислава Илића учили на претходном часу српског језика? Којим песничким сликама је песник приказао први снег у селу? * Ученици одговарају на постављена питања. * Најава наставне јединице. |
| Главни део часа (35 минута) |
| * Смишљамо тематски речник на тему ЗИМА. Предлог речника: снег, ветар, пахуље, магла, леденице, Снешко Белић, санке, рукавице, јакне, капе; завејати, дувати, ледити, клизати се, санкати се, грудвати се, скијати се; бело, ледено, залеђено, снежно, зимско, ветровито, магловито, влажно, студено.. * Пре писања састава наставник истиче захтеве на основу којих ће ученици процењивати успешност писаних радова и излагања: - смисли и запиши план писања.  - јасна форма састава (увод, разрада и закључак); - правилан редослед излагања; место и време дешавања. - занимљиви описи природе са истицањем важних појединости; - осећања и расположења;  - јасне и повезане реченице којима ће бити исказана целовита мисао; - гласно и изражајно читање; - поштовање правописних правила; - читко и уредно писање; * Самосталан рад ученика – писање кратког састава на тему *Пао је први снег.* * Наставник/наставница прати рад ученика и помаже онима којима је помоћ потребна у току самосталног рада. Истиче да је важно да свако прочита свој рад и исправи грешке када заврши писање састава. * Ученици читају саставе на тему *Пао је први снег*. * Ученици на основу постављених захтева процењују успешност писане вежбе; наставник/ наставница даје сугестије. |
| Завршни део часа (5 минута) |
| * Избор најбољих састава. * Домаћи задатак: Илустровати у свеску написан састав. |