**ПРИПРЕМА ЗА ЧАС БРОЈ 44**

|  |  |
| --- | --- |
| **Наставна тема** | Језик |
| **Наставна јединица** | Писање назива држава, градова и села (једночланих и вишечланих) и једночланих географских назива |
| **Тип часа** | Обрада градива |
| **Циљ часа** | Усвајање знања о основним правописним правилима. Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:   * уочава и пише велико почетно слово у називима држава, градова и села (једночланих и вишечланих) и једночланим географским називима; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 43, Радна свеска 34. стр. |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како се зове река, планина, језеро или море које си посетио/посетила? * Ученици одговарају на питања. Наставник/наставница записује одговоре по табли. Које именице су написане великим почетним словима? * Најава наставне јединице. |
| Главни део часа (30 минута) |
| * *Учимо нешто ново*:  Имена држава, градова и села пишу се великим почетним словом. Имена река, планина, језера, мора такође се пишу великим почетним словом.  Када се имена држава, градова и села састоје од две речи, обе се пишу великим почетним словом. * Подвуци почетна слова у називима градова, села, држава, река, језера, планина.   **Путовање до Грчке** Коста је пошао са родитељима на одмор у Грчку. Пошли су аутом из Суботице. Прешли су преко моста над Дунавом. Затим кроз село у Срему под називом Ириг, где живи Костина тетка Миља. Након малог предаха пошли су даље кроз Београд, а затим ауто-путем до Ниша. Успут су видели знак за Власинско језеро и планину Копаоник. Коста је радознало пратио све саобраћајне знаке, све док нису дошли до границе са Северном Македонијом, где су изашли из Србије. * Рад на задацима у уџбенику. Наставник/наставница прати рад ученика. 1. Напиши називе географских појмова који се налазе у твом крају.  Назив села или града: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Назив реке или језера: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Назив планине: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. Напиши реченице тако што ћеш правилно поређати речи из левог дела табеле.   Називе градова, села, река, планина пиши великим почетним словом.  протиче тамиш панчева крај \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  београда авала је близу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  на скијам се копаонику\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  леп је нови сад град\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  у ветар вршцу често дува\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Самосталан рад на задатку у Радној свесци: 1. Одговори потпуном реченицом на питања. Пиши писаним словима ћирилице.  Како се зове држава у којој живиш? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Како се зове насеље у којем живиш? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Како се зове главни град наше државе? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Како се зове земља у којој живе Мађари? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Како се зове земља у којој живе Грци? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Завршни део часа (10 минута) |
| * Провера урађених задатака, усмено. |