**ПРИПРЕМА ЗА ЧАС БРОЈ 65**

|  |  |
| --- | --- |
| **Наставна тема** | Језик |
| **Наставна јединица** | Глаголска времена (прошло, садашње и будуће) |
| **Тип часа** | Обрада градива |
| **Циљ часа** | Усвајање знања о глаголским временима прошлом, садашњем и будућем). Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  ‒ препознају и разликују глаголска времена;  ‒ одређује основне граматичке категорије глагола;  ‒ поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 61-64. |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| Наставник/наставница поставља мотивационо питање: Који је данас дан? Који дан је био јуче? Који ће дан бити сутра?  Ученици одговарају на питања.  Најава наставне јединице. |
| Главни део часа (30 минута) |
| * *Учимо нешто ново*:   Деца уче. Ветар дува.   Глаголи: уче и дува.  Глаголско време: **садашње**.  Ако се нека радња дешава у тренутку када се о њој говори, онда је она у садашњем времену. * Рад на задацима: 1. Допуни реченице одговарајућим глаголима у садашњем времену.   чита, слика, залива, пише   Ката \_\_\_\_\_\_\_\_\_\_\_ писмо другарици.   Тата \_\_\_\_\_\_\_\_\_\_\_ новине.   Бака \_\_\_\_\_\_\_\_\_\_\_ цвеће у башти.   Сликар \_\_\_\_\_\_\_\_\_\_\_ лепу слику.  2. Напиши шта је приказано на илустрацијама. Нека реченице буду у садашњем времену. (На пример: Мама сади дрво. Ћерка залива цвеће. Син скупља лишће...) * Провера урађених задатака, усмено. * **Прошло време**  Ако се нека радња већ догодила, онда говоримо о прошлом времену.   **Именица Глагол (радња) вршена у прошлости**  Деца су учила.   Мачка је прела. * Рад на задацима: 1. Допуни реченице понуђеним глаголима у прошлом времену.  је крекетала, је читао, је сликао, је играо, је заливала, је писала   Ката \_\_\_\_\_\_\_\_\_\_\_\_\_\_\_ писмо другарици.   Тата \_\_\_\_\_\_\_\_\_\_\_\_\_\_\_ новине.   Бака \_\_\_\_\_\_\_\_\_\_\_\_\_\_\_ цвеће у башти.   Жаба \_\_\_\_\_\_\_\_\_\_\_\_\_\_ у бари.   Сликар \_\_\_\_\_\_\_\_\_\_\_\_\_ лепу слику.   Фудбалер \_\_\_\_\_\_\_\_\_\_\_\_\_\_ фудбал на терену.   2. У свесци напиши шта је приказано на илустрацијама. Нека реченице буду у прошлом времену. (На пример: Мајка је брала јабуке. Ана је заливала цвеће...) * Провера урађених задатака, усмено. * **Будуће време**  Ако ће се нека радња тек десити, говоримо о будућем времену.   **Именица Глагол (радња која ће се тек десити)**  Деца ће учити.  Мачка ће прести. * Рад на задацима:  1. Допуни реченице одговарајућим глаголима у будућем времену.  ће крекетати, ће читати, ће сликати, ће играти, ће заливати, ће писати   Ката \_\_\_\_\_\_\_\_\_\_\_\_\_\_\_\_ писмо другарици.   Тата \_\_\_\_\_\_\_\_\_\_\_\_\_\_\_\_\_ новине.  Бака \_\_\_\_\_\_\_\_\_\_\_\_\_\_\_\_ цвеће у башти.   Жаба \_\_\_\_\_\_\_\_\_\_\_\_\_\_\_\_ из баре.  Сликар \_\_\_\_\_\_\_\_\_\_\_\_\_\_\_ лепу слику.   Фудбалер \_\_\_\_\_\_\_\_\_\_\_\_\_\_ фудбал на терену. * 2 У свесци напиши шта је приказано на илустрацији. Нека реченице буду у будућем времену. (На пример: Породица Марић ће летовати на мору. Тата и син ће пуштати змајеве. Мама ће се сунчати...) |
| Завршни део часа (10 минута) |
| * Провера урађених задатака, усмено. * Домаћи задатак: Урадити задатке у уџбенику, стр. 64. |