**ПРИПРЕМА ЗА ЧАС БРОЈ 31**

|  |  |
| --- | --- |
| **Наставна тема** | Језик |
| **Наставна јединица** | Заповедне реченице. Узвичник. |
| **Тип часа** | Утврђивање градива |
| **Циљ часа** | Усвајање и проширивање знања из области граматике. Уочавање заповедних реченица, начина њиховог обележавања и изговора. Развијање способности запажања и закључивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - уочава и примењује заповедне речениц;  - користи узвичник на крају заповедне реченице;  - примењује правила правописа. |
| **Наставне методе** | дијалошка, монолошка, метода запажања, текстуална |
| **Наставна средства** | свеске ученика, припремљени задаци |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Ученици читају домаће задатке. * Најава наставне јединице. |
| Главни део часа (35 минута) |
| * Понављамо о заповедној реченици: Које значење има заповедна реченица? Којим знаком се завршава? * Самосталан рад ученика на задатку:  На линијама напиши, шта је исказано следећим заповедним реченицама: забрана, дозвола, молба или заповест.  Молим те, донеси ми књигу! \_\_\_\_\_\_\_\_\_\_\_\_  Затвори врата! \_\_\_\_\_\_\_\_\_\_\_\_  Не гази траву! \_\_\_\_\_\_\_\_\_\_\_\_  Добро, можеш да идеш код Ане! \_\_\_\_\_\_\_\_\_\_\_\_ * Групни рад са по 3 ученика: Ученици смишљају и записују у свеске по три заповедне реченице за молбу, заповест, забрану и дозволу. У току рада наставник/наставница сугестијама усмерава рад ученика. * Из сваке групе један ученик чита осмишљене реченице; следе коментари ученика и наставника. Свака тачно написана реченца се бодује. |
| Завршни део часа (5 минута) |
| * Избор најуспешније групе. |