**ПРИПРЕМА ЗА ЧАС БРОЈ 126**

|  |  |
| --- | --- |
| **Наставна тема** | Језичка култура |
| **Наставна јединица** | Читање и писање научених штампаних слова латинице |
| **Тип часа** | Утврђивање градива |
| **Циљ часа** | Читање и писање научених штампаних слова латинице. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 34 и 35, одељењска абецеда |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Која штампана слова латинице сте до сада научили? * Ученици посматрају одељењску абецеду и изговарају научена слова. * Најава наставне јединице. |
| Главни део часа (30 минута) |
| * Наставник/наставница записује слова (велика и мала) по табли. * Самосталан рад на задацима у уџбенику (стр. 34. и 35). Наставник обилази ученике у току рада и даје неопходна објашњења.  1. Обој научена слова латинице. 2. У квадрат упиши штампано слово које недостаје тако да добијеш пословицу.   Препиши реченице штампаним словима латинице.  Svako je kova\_\_ svoje sre\_\_e.  Jezi\_\_ se\_\_e jače od mača.  Poštenog je čo\_\_eka lako p\_\_evariti.  Više veru\_\_ očima nego uši\_\_a. 3. Реши ребусе. Одговоре напиши на линијама испод слика штампаним словима латинице. (pernica, šestar, lutka, sam) * Провера урађених задатака, усмено. * Читање текста Tetka Mirjanin vrt (4. задатак) U velikom i širokom vrtu tetka Mirjane i ovog proleća su iznikle različite vrste cveća: ružičasta lepa kata i hrizantema, crvena petunija i karanfi l, žuti šeboj i plavi iris. Vrt miriše i mami pčele zujalice, koje se hrane slatkim cvetnim sokom. Prava je sreća šetati tetkinim vrtom. * Ученици одговарају на постављена питања у уџбенику. Koje vrste cveća su iznikle u tetkinom vrtu? Ko voli slatki cvetni sok? Zašto je pčela važna cveću? Читање одговора на питања. |
| Завршни део часа (10 минута) |
| * Самосталан рад на 4.задатку: Nacrtaj i oboj cvet koji najviše voliš. * Домаћи задатак: Препиши у свеску текст Tetka Mirjanin vrt и научи да га читаш. |