**ПРИПРЕМА ЗА ЧАС БРОЈ 101**

|  |  |
| --- | --- |
| **Наставна тема** | Језик |
| **Наставна јединица** | Две тачке и запета у набрајању |
| **Тип часа** | Обрада градива |
| **Циљ часа** | Усвајање знања о правописним правилима. Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  ‒ препознаје и примењује скраћенице;  ‒ поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 71 и 72 |
| **Облици рада** | фронтални рад, индивидуални |
| Међупредметно повезивање | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациони задатак: Наброј спортове које волиш. * Ученици одговарају на питање. * Најава наставне јединице. |
| Главни део часа (30 минута) |
| * *Учимо нешто ново*:  **Запете и две тачке** Важно је знати, запете и две тачке користи, када желиш нешто набрајати. Пре него што све набројано, запетама одвојиш, две тачке – треба да напишеш. Запету немој никако писати  између две последње речи,  нити пре речи – и.   Нада Кљајић * Ученици уочавају правописно правило у писању **две тачке и запета**: Приликом набрајања пишу се две тачке и запете. Између две последње речи се пише слово и. * Ученици читају текст „На мору” и заокружују правописне ознаке које се користе приликом набрајања. **На мору** Вера је дошла на море. Добро се припремила, па је првог дана на купање понела у торби: купаћи костим, папуче, сунчане наочаре, чешаљ, флашицу воде, један сендвич, јабуку и гумену лопту. * Рад на задацима. 1. На слици су средства за хигијену. Ученици заокружују она средства која користе,а затим их набрајају у започетој реченици.  За личну хигијену користим: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. Приликом набрајања пиши где је потребно две тачке и запете.  Наведи чланове своје шире породице.  Моју породицу чине: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  .  Наведи храну коју волиш да једеш.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    Наведи омиљене ликове из цртаних филмова.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Упиши потребне реченичне знаке – две тачке (:) и запете (,) тамо где у тексту недостају, а затим текст препиши у свеску писаним словима латинице.  Мама је припремила за палачинке два јаја уље со млеко шећер брашно и воде по потреби. За надев свако од укућана је могао да изабере по жељи између џема од вишања јагода топљене чоколаде меда и ораха. |
| Завршни део часа (10 минута) |
| * Провера урађених задатака, усмено. * Домаћи задатак: Направи списак уџбеника и школског прибора за сутрашњи наставни дан. Користи две тачке и запете. |