**ПРИПРЕМА ЗА ЧАС БРОЈ 80**

|  |  |
| --- | --- |
| **Наставна тема** | *Књижевност* |
| **Наставна јединица** | *Први снег,* Војислав Илић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  – разликује песму од осталих књижевних врста (прича, басна, бајка, драмски текст);  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 140 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како изгледа место у којем живиш кад падне први снег? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање песме *Први снег,* Војислава Илића. * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи: освитак зоре – почетак јутра,  свитање сумрачак – полумрак почивају – мирују равни – равнице тавни – тамни, мрачни студени – хладни, ледени лахор – ветрић, поветарац * Анализа драмског текста: 1. Које доба дана је описано песмом „Први снег”? 2. Шта је све покрио први снег? 3. Какав је ветар који дува преко пустих поља? 4. Објасни стихове треће строфе. 5. Шта раде људи у то доба дана? 6. Зашто се лисица прикрада? 7. Шта је одаје? 8. Колико строфа има песма? 9. У свакој строфи подвуци риме. * *Учимо нешто ново*: Стиховима песме „Први снег” песник описује природу и природне појаве. Све што је описао речима ти можеш замислити као слике. То су песничке слике. У овој песми песник је описао природу кроз четири песничке слике.  Пронађи их у песми и обележи бројевима од прве до четврте. * Усмена провера тачности. * Задатак за рад у свесци: Препиши писаним словима ћирилице и илуструј песничку слику која ти се највише допала. |
| Завршни део часа (10 минута) |
| * Провера урађених задатака. * Домаћи задатак: Увежбати изражајно рецитовање песме *Први снег*, Војислава Илића. |