**ПРИПРЕМА ЗА ЧАС БРОЈ 91**

|  |  |
| --- | --- |
| **Наставна тема** | Књижевност |
| **Наставна јединица** | *Друг*, Бела Јерухимовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује причу у односу на остале књижевне врсте: песму, басну, бајку, драмски текст;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ износи своје мишљење о тексту;  – разликује основне делове текста (наслов, име аутора, садржај);  ‒ користи различите облике усменог изражавања. |
| **Наставне методе** | дијалошка, текстуална, монолошка |
| **Наставна средства** | Читанка, стр. 54 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како се понаша прави друг? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање текста *Друг* Беле Јерухимовић. * Разговор о утисцима. * Тихо, усмерено читање са задатком уочавања радње прочитаног текста. * Анализа драмског текста: 1. Када и где се дешава радња приче „Друг”? 2. Ко су ликови приче? 3. Кога је Зоран приметио на тараби? 4. Шта је тада одлучио? Зашто? 5. Чиме је Зоран хтео да нахрани врапца? 6. Испричај шта је врабац урадио када му је Зоран изнео храну. 7. Шта је Зорана обрадовало? 8. Наведи особине Зорана и врапца. 9. Да ли си и ти некад нахранио гладну птицу или неку другу животињу? * Вежбе изражајног читања. * Задатак за самосталан рад у свесци: Одреди род и број именица: Зоран, клизаљке, јутро, хранилица и врапци. * Провера урађеног задатка, усмено. |
| Завршни део часа (10 минута) |
| * *Радозналко*: **Направи хранилицу за птице** Један већи тетрапак од млека или јогурта префарбај темпером у своју омиљену боју. Потом нацртај већи круг са спољашње стране тетрапака, па га уз помоћ родитеља, исеци маказама. Замоли родитеље да направе мању рупу у горњем делу тетрапака, па кроз њу провуци канап. У направљену хранилицу наспи семенке и заједно са родитељима вежи је за грану дрвета. * Разговарамо о прочитном тексту. Ученици износе своја искуствима. Договор о прављењу хранилице за птице на часу слободних активности. * Домаћи задатак: Увежбати изражајно читање текста *Друг* Беле Јерухимовић. |