**ПРИПРЕМА ЗА ЧАС БРОЈ 33**

|  |  |
| --- | --- |
| **Наставна тема** | Књижевност |
| **Наставна јединица** | *Једном је један дечак зевнуо, Дејан Алексић* |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  – наведе једноставне примере поређења из текстова и свакодневног живота;  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 29 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Зашто стављаш руку на уста када зеваш? Шта још знаш о правилима лепог понашања? * Ученици одговарају на постављена питања. * Најава наставне јединице. |
| Главни део часа (30 минута) |
| * Интерпретативно читање текста Једном је један дечак зевнуо Дејана Алексића. * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  штрецнула се – тргла се, уплашила се коре – грде искобељала се – ослободила се Марко Краљевић – српски јунак корен броја 49 – математички задатак  aорист – прошло време футур – будуће време Астеци – индијански народ  гладијатори – робови у старом Риму који су се борили пред публиком Римљани – становници Рима Египћани – становници Египта напослетку – на крају ван – напоље * Анализа драмског текста: 1. Шта се десило дечаку у причи „Једном је један дечак зевнуо”? 2. Зашто мува није хтела да изађе из дечакове главе? 3. Коју реченицу су родитељи често упућивали дечаку док су га грдили због несташлука? 4. Зашто је у дечаковој глави било доста простора? 5. Коју је одлуку једнога дана дечак донео?  6. Зашто су се родитељи и тада бринули за њега? 7. Шта је дечак стекао учећи и читајући књиге?  8. Зашто је мува изашла из дечакове главе? 9. Шта значи „променити живот из корена”? * Вежбе читања текста. |
| Завршни део часа (10 минута) |
| * Самосталан рад ученика: Пронађи у тексту по једну изјавну, упитну, заповедну и узвичну реченицу и препиши их у свеску. * Провера урађеног задатка, усмено. * Домаћи задатак: Увежбати читање текста *Једном је један дечак зевнуо.* |