**ПРИПРЕМА ЗА ЧАС БРОЈ 32**

|  |  |
| --- | --- |
| **Наставна тема** | Језик |
| **Наставна јединица** | Реченице по значењу. Правописни знаци (тачка, упитник, узвичник) |
| **Тип часа** | Утврђивање градива |
| **Циљ часа** | Утврђивање знања о врстама реченица по значењу, употреби .? и ! начина изговарања обавештајних, упитних, узвичних и заповедних реченица. Развијање способности уочавања, упоређивања, закључивања и повезивања. Подстицање ученика на рад. Развијање и неговање љубави према матерњем језику. Примена наученог. |
| **Очекивани исходи на крају часа** | На крају часа ученик ће бити у стању да:   * уочава и разликује врсте реченица по значењу; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 29 и 30 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Разговор о наученим врстама реченица по значењу: Које сте врсте реченица научили? По чему се разликују? Којим се реченичним знацима обележавају? * Ученици одговарају на постављена питања. * Најава наставне јединице. |
| Главни део часа (30 минута) |
| * Реченични знаци омогућавају да се боље схвати смисао написане реченице.  До сада си научио/научила да се на крају реченица пишу одговарајући реченични знаци:  Обавештајна реченица тачка  Упитна реченица упитник  Узвична реченица узвичник  Заповедна реченица узвичник * Самосталан рад на задацима у уџбенику. Наставник/наставница прати рад ученика. 1. Напиши какве су по значењу дате реченице. У томе ће ти помоћи реченични знаци на крају реченица.  Милан и Зоран су добри другови.   Колико ти је година?   Успела си!   Хајде, пожури!  2. Допиши одговарајући реченични знак следећим реченицама.  Победили смо \_\_ Затвори врата \_\_  У који разред идеш \_\_ Напиши ми песму \_\_  Колико то кошта \_\_ Донеси ми лопту \_\_   Представа је била занимљива \_\_  3. Напиши шта раде деца приказана на сликама. (ученици записују обавештајне реченице.) 4. Прочитај реченице, а затим их препиши испод одговарајућег назива врсте реченица (обавештајна, упитна, узвична, заповедна).  Вељо, где си?   Заустави тај воз!   Мој тата је купио ауто.   Прва сам те видела!   Зашто ниси дошао?  Мајстор није чуо за то правило.   Сам си то тражио!   Када ћеш доћи? * Провера урађених задатака. |
| Завршни део часа (10 минута) |
| * Самосталан рад ученика:  На основу задате обавештајне реченице смисли две упитне реченице и запиши их у свеску.  Мама пече палачинке. * Провера урађеног задатка, усмено. * Домаћи задатак: У тексту текста *Златне рибице не праве штету* Мирјане Стефановић подвући по једну обавештајну, упитну, узвичну и заповедну реченицу. |