**ПРИПРЕМА ЗА ЧАС БРОЈ 6**

|  |  |
| --- | --- |
| **Наставна тема** | Књижевност |
| **Наставна јединица** | *Оцене*, Г. Тартаља |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи лица у драмском тексту и њихове особине;  ‒ износи своје мишљење о тексту;  – наведе једноставне примере поређења из текстова и свакодневног живота; |
| **Наставне методе** | дијалошка, текстуална, монолошка |
| **Наставна средства** | Читанка, стр. 79 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање, Математика |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Због чега не треба лагати? Зашто је важно да будемо добри и искрени? * Ученици одговарају на постављена питања. * Најава наставне јединице. |
| Главни део часа (30 минута) |
| * Интерпретативно читање текста *Оцене*, Г. Тартаља. * Разговор о утисцима. * Тихо, усмерено читање текста са задатком уочавања лица у драмском тексту. * Објашњавање непознатих речи:  преслишава се – проверава своје знање згранута – зачуђена, запрепашћена * Анализа драмског текста: 1. Ко су лица драмског текста „Оцене”?  2. Где се дешава радња текста? 3. О коме Аца учи? 4. Ко је дошао у посету његовој мами? 5. Из које тетка Мицине реченице сазнајеш какав је Аца ђак?  6. Како је Аца слагао тетка Мицу? 7. Зашто није рекао истину? 8. Чиме се похвалио мами када је дошла кући? 9. Како је мама одреаговала на Ацину лаж? 10. Шта мислиш о Ацином поступку? * Понављамо и учимо нешто ново: **Драмски текст** је текст написан по лицима. Изводи се у позоришту, на позорници (сцени). У заградама су дата упутства за глумце или за изглед сцене. Она се не изговарају у току извођења текста. Драмски текст пише **драмски писац**. * Самосталан рад: Ученици пишу Аци поруку-Шта би поручио Аци? |
| Завршни део часа (10 минута) |
| * Ученици читају своје одговоре. * Домаћи задатак: Увежбати читање текста *Оцене* по улогама. |