**ПРИПРЕМА ЗА ЧАС БРОЈ 15**

|  |  |
| --- | --- |
| **Наставна тема** | Jезичка култура |
| **Наставна јединица** | *Моја породица,* говорна вежба |
| **Тип часа** | Утврђивање градива |
| **Циљ часа** | Овладавање усменим изражавањем уз поштовање постављених захтева за самостално, целовито и садржајно причање на задату тему; неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања: причање, описивање;  ‒ пажљиво слуша излагање ученика;  ‒ изражајно чита књижевно дело. |
| **Наставне методе** | дијалошка, монолошка, текстуална |
| **Наставна средства** | Читанка, стр. 21 |
| **Облици рада** | фронтални, индивидуални рад, илустративна |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Ко чини твоју породицу? * Ученици одговарају на постављено питање набрајајући чланове својих породица. * Најава наставне јединице. |
| Главни део часа (35 минута) |
| * Заједнички план писања. Предлог плана: - Ко су чланови твоје породице? Како се зову? Колико имају година? - По чему је сваки члан твоје породице посебан за тебе? - Са ким проводиш највише времена? Како? - Шта осећаш према својој породици? * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара: - јасна форма састава (увод, разрада и закључак); - правилан редослед излагања; - занимљиви описи чланова породице са истицањем важних појединости; - лична осећања и расположења; - јасне и повезане реченице којима ће бити исказане целовите мисли; - гласно и изражајно причање. * Ученици причају према плану. * Након сваког усменог излагања, ученици на основу постављених захтева процењују успешност излагања свог другара; наставник/ наставница даје сугестије. * Избор најбољих излагача. * Ученици цртају чланове својих породица. * Изражајно читање текста *Деда Милоје*. |
| Завршни део часа (5 минута) |
| * Домаћи задатак: Написати састав на тему *Моја породица*. |