**ПРИПРЕМА ЗА ЧАС БРОЈ 73**

|  |  |
| --- | --- |
| **Наставна тема** | Књижевност |
| **Наставна јединица** | *Божић Батини цртежи*, Десанка Максимовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове позитивне и негативне особине;  ‒ разликује бајку од осталих књижевних врста (песме, приче, басне, драмског текста);  ‒ разликује основне делове текста (наслов, пасус, име аутора, садржај);  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 110 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Ко је Божић Бата? Опиши га. * Ученици одговарају на постављено питање. * Најава наставне јединице. |
| Главни део часа (35 минута) |
| * Интерпретативно читање бајке *Божић Батини цртежи* Десанке Максимовић*.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  варош – мали град хукнули – уздахнули узглавље – испод јастука поштапа се – хода помоћу штапа мантија – дугачак и широк плашт раздао – разделио ишчезе – нестаде изустила – рекла искушење – ситуација у којој треба донети  исправну одлуку  мину – прође с неверицом – не верујући, сумњајући буновна – поспана раскош – богатство свила – скупоцена, нежна и сјајна тканина срмено иње – смрзнута вода у облику сребрних ледених иглица  није се погордила – није мислила само на себe * Анализа драмског текста: 1. Зашто је девојчица увек пред Божић молила своје родитеље да се преселе? 2. Опиши Божић Бату из девојчициног сна. 3. Шта је све Божић Бата тражио од девојчице? 4. Које дарове јој је наменио под условом да буде добра? 5. Кроз каква искушења је пролазила девојчица у наредних годину дана? 6. Како се понашала према другој деци када су се за Божић све нацртане играчке претвориле у праве? 7. Шта се дешавало девојчици у току наредне три године? 8. Како се девојчица осећала када се пробудила и схватила да живи у богатству? 9. Како се тада понашала према сиромашнима? 10. Како је Божић Бата и тада наградио девојчицу? 11. Шта је у бајци нестварно? 12. Чему те је научила ова бајка? * *Учимо нешто ново:* Добре особине називамо врлинама. За лоше особине кажемо да су мане.  Које врлине красе девојчицу из бајке „Божић Батини цртежи”? * Вежбе читања бајке. * Сажето препричавање бајке, усмено са акцентом на хронологију у излагању радње као и важних појединости. |
| Завршни део часа (5 минута) |
| * Домаћи задатак: Припремити се за говорну вежбу о Божићу и научити читати бајку. |