**ПРИПРЕМА ЗА ЧАС БРОЈ 30**

|  |  |
| --- | --- |
| **Наставна тема** | Језик |
| **Наставна јединица** | Заповедне реченице. Узвичник |
| **Тип часа** | Oбрада градива |
| **Циљ часа** | Усвајање и проширивање знања из области граматике. Упознавање ученика са појмом заповедне реченице. Уочавање заповедних реченица, начина њиховог обележавања и изговора. Развијање способности запажања и закључивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - уочава заповедне реченице;  - користи узвичник на крају заповедних реченица;  - примењује правила правописа. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 26-28 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Којом реченицом би заповедио/заповедила (наредила) некоме да затвори врата? Које заповести (наредбе) теби често упућују родитељи? А наставник/наставница? * Ученици одговарају на постављена питања дајући примере заповедних реченица. * Најава наставне јединице. |
| Главни део часа (30 минута) |
| * Наставник/наставница записује по табли неколико најбољих примера заповедних реченица. Ученици запажају знак на крају реченице (узвичник). * *Закључујемо и учимо нешто ново*: Заповедне реченице су реченице којима се саопштава нека молба, заповест, забрана или дозвола. Заповедна реченица се завршава узвичником (!) * Читање заповедних реченица из уџбеника: Долази овамо! Уради домаћи задатак! Буди миран! Отвори прозор! Додај ми кашику! Не загађуј околину! Улази у кућу! Понашај се пристојно! Остави то! Поштуј правила лепог понашaња! * Разговор о прочитаним реченицама: Када се изговарају? Ко их изговара? Коме су најчешће упућене? * Рад на задацима у уџбенику. 1. Пажљиво прочитај реченице, а затим препиши све заповедне реченице из наведених примера.   Баш сам се данас уморила!   Види ону лепу птицу!  Одлази на спавање!  Како је тај цвет леп!  Не дирај то!  Слушај шта ти говорим!  Буди миран!  Мирна је твоја куца.  Загрли ме! У 2. задатку ученици записују активности приказане сликом. 3. На основу слике, од понуђених речи из табеле смисли и напиши заповедне реченице о заштити природе, како је приказано у примеру.  **речи заповедне реченице**  природа Чисти природу!  биљке  смеће у канту  вода * Провера урађених задатака усмено. * Самосталан рад на четвртом задатку: Разврстај реченице у табелу, као што је приказано.   Јелена је одлична ученица. Где ти станујеш?  Чекај ме! Милоше, где си? Затвори прозор!  Колико има сати? Пази, на семафору је црвено светло за пешаке!  Нико није као ти!   Пусти ме да се играм!   Јутрос је грануло сунце.   Моја мама је најбоља.   Јупиии, стигао си!   Колико то кошта?   Нисам ја! Волим те.   Остави ме на миру! Задате реченице ученици разврставају по значењу на : обавештајне, упитне, узвичне и заповедне. |
| Завршни део часа (10 минута) |
| * Провера задатка, усмено. * Домаћи задатак: Смислити и записати пет заповедних реченица. |