**ПРИПРЕМА ЗА ЧАС БРОЈ 67**

|  |  |
| --- | --- |
| **Наставна тема** | Jезичка култура |
| **Наставна јединица** | *Шаренорепа*, Гроздана Олујић-препричавање текста по целинама |
| **Тип часа** | Утврђивање градива |
| **Циљ часа** | Оспособљавање ученика за самостално, целовито и садржајно препричавање. Пробудити љубав према лепом говору и култури усменог изражавања. Богаћење речника, језичког и стилског израза. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника; |
| **Наставне методе** | дијалошка, монолошка, текстуална |
| **Наставна средства** | Читанка, стр. 48, свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/ наставница поставља мотивациона питања: Који књижевно дело сте читали претходног часа српског језика? Ко га је написао? Која је тема тог дела? * Најава наставне јединице |
| Главни део часа (35 минута) |
| * Ученици су на претходном часу српског језика поделили текст на целине и за сваку су смислили наслов. * Понављање: Како се може препричати прича?   1. Опширно препричавање (детаљно)   2. Сажето препричавање (укратко са најважнијим подацима) * Наставник/наставница усмерава ученике да већ постојеће наслове користе као план за опширно препричавање истичући важност хронологије у излагању радње као и важних појединости. * Тихи усмерени рад ученика - припрема за усмено излагање. * Наставник/наставница истиче да излагање треба да буде јасно, гласно и изражајно. Ученици усмено препричавају причу *Шаренорепа* Гроздане Олујић. * Након излагања ученика наставник/ наставница и ученици који су слушали препричавање износе коментаре и сугестије. |
| Завршни део часа (5 минута) |
| * Избор ученика чија су излагања била најуспешнија. * Домаћи задатак: У свескама сажето препричати обрађено књижевно дело из Читанке, по избору. |