**ПРИПРЕМА ЗА ЧАС БРОЈ 36**

|  |  |
| --- | --- |
| **Наставна тема** | Књижевност |
| **Наставна јединица** | *Два писм*а, А. Поповић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи лица у драмском тексту и њихове особине;  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 18 |
| **Облици рада** | фронтални, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Ученици добијају задатак да објасне пословицу: У лажи су кратке ноге, а дугачак реп. * Најава наставне јединице. |
| Главни део часа (30 минута) |
| * Интерпретативно читање текста *Два писм*а, А. Поповић. * Разговор о утисцима. * Тихо, усмерено читање текста са задатком за издвајање непознатих речи. * Објашњавање непознатих речи:   промаче – прође  покуњено – нерасположено  скрушено – с кајањем, покајнички * Подсећамо се:  **Драмски текст** је текст написан по лицима. Изводи се у позоришту, на позорници (сцени). У заградама су дата упутства за глумце или за изглед сцене. Она се не изговарају у току извођења текста. Драмски текст пише **драмски писац**. * Анализа драмског текста: 1. Ко су лица драмског текста „Два писма”? 2. Где се дешава радња текста? 3. Шта је Јоца ишчекивао са нестрпљењем? 4. Укратко препричај садржај Јоциног писма. 5. Како је мама схватила да је Јоца написао писмо?  6. Ко је написао друго писмо? 7. Укратко препричај садржај маминог писма. 8. Чему је мама научила Јоцу? 9. Објасни израз „Клин се клином избија” примером из прочитаног текста. * Самосталан рад ученика - задаци за рад у свесци 1. У тексту пронађи по једну обавештајну, узвичну, заповедну и упитну реченицу. Препиши их. 2. Напиши Јоцино писмо тако што ћеш исправити све грешке које је Јоца направио. |
| Завршни део часа (10 минута) |
| * Провера урађених задатака, усмено. * Домаћи задатак: Увежбати читање текста *Два писма* по улогама. |