**ПРИПРЕМА ЗА ЧАС БРОЈ 8**

|  |  |
| --- | --- |
| **Наставна тема** | Језик |
| **Наставна јединица** | Глас, слово, самогласници, сугласници |
| **Тип часа** | Oбрада градива |
| **Циљ часа** | Усвајање и проширивање знања из области граматике. Упознавање ученика са појмовима: самогласници, сугласници. Уочавање и препознавање ових појмова. Развијање способности запажања, упоређивања, закључивања. Подстицање ученика на групни рад. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - разликује глас и слово и препозна самогласнике и сугласнике;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 6-10, листићи са припремљеним задатком за домаћи рад |
| **Облици рада** | фронтални рад, индивидуални, групни, рад у пару |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Мотивациони разговор са ученицима: Ми, људи, споразумевамо се језиком. Једни са другима разговарамо (усмено или писмено) и размењујемо обавештења. Питај друга/ другарицу из клупе где живи? * Рад у пару: Ученици разговарају, постављају питања једни другима и сл. * Најава наставне јединице. |
| Главни део часа (35 минута) |
| * Ми постављамо питања; речима изражавамо чуђење, нелагодност, страх, задовољство, дивљење, тугу, забринутост… (ученици смишљају реченице којима исказују наведена осећања и расположења. * Српски језик има тридесет гласова, а сваки **глас** има свој одговарајући знак – **слово.** Разговарамо:Ко је саставио азбуку?  Сваки глас има свој знак (слово). Колико слова (гласова) има азбука?  Ученици изговарају напамет азбуку. Вук Стефановић Караџић је сакупљао народне умотворине (благо) и записивао их. На тај начин је народне умотворине сачувао од заборава.  Народне умотворине (стваралаштво, благо) чине: песме, приче, бајке, загонетке, бројалице, брзалице, пословице, басне, питалице, изреке, разбрајалице. Вук Стефановић Караџић је наглашавао колико је важно да пишеш као што говориш, а читаш као што је написано. Речи треба правилно писати и изговарати. * *Учимо нешто ново*: Гласове у нашем језику делимо на самогласнике и сугласнике. У српском језику постоји пет самогласника. То су: А, E, И, О, У. Слог је скуп гласова који изговарамо једним отварањем уста. Слогове у речима одвајамо помоћу самогласника.   ЗИ-МА, ШКО-ЛА, НЕ-БО, КУ-ЋИ-ЦА, МЕ-РИ-МА, ВИ-ЉУ-ШКА, ПО-ЉУ-БАЦ, ВЕ-ТРО-ВИ. Слогове у речима можемо одвајати и овако:  БР-ЗА-ЛИ-ЦА, БОМ-БО-НА * Самосталан рад на задацима у уџбенику.  1. У тексту пронађи и заокружи самогласник.  Виктор је одличан спортиста.   Љубав према спорту је развио због свог ујака.  Често је са њим ишао на фудбалске утакмице. 2. Додај самогласнике који недостају.  ј\_ л\_ н\_, в\_ л\_, сл\_ д\_л\_ д.  М\_ ш\_ ј\_ д\_б\_ р др\_ г. 3. Међу назначеним речима у реченицама подвуци оно што је тачно.  Без самогласника изговарање речи би било лако/тешко.   Помоћу самогласника ћемо лакше/теже поделити речи на слогове. 4. Допиши самогласнике речима испод илустрација.  \_л\_ вк\_, књ\_ г\_, \_ч\_ \_ н\_ц\_ * Провера урађених задатака, усмено. * *Учимо нешто ново*: У српском језику има 25 сугласника. Сугласници у српском језику су сви гласови који нису самогласници. Ученици посматрају табелу у којој су исписана сва слова азбуке. Самогласници и сугласници су обојени различитим бојама. Задатак: Допуни реченице како би исказ био тачан.  Сугласници су у табели означени \_\_\_\_\_\_\_\_\_\_\_\_\_\_\_\_\_\_\_ бојом.   Самогласници су у табели означени \_\_\_\_\_\_\_\_\_\_\_\_\_\_\_\_\_\_\_\_ бојом. 1. У реченицама заокружи сугласнике.  Јасмина чешља своју лутку.   Михајло и Филип играју заједно фудбал.  Ана и Маша раде домаћи задатак.  Јасна кува ручак.  2. Из понуђених реченица издвој и препиши сугласнике.  Учитељица учи децу у школи.   Васа чита бајку.   Петар и Мима су отишли код баке.   Срђан слуша музику. 3. Ветар је дунуо и слова азбуке из свеске разбацао. Самогласнике заокружи зеленом оловком, а сугласнике црвеном. 4. Свако дете на овој слици има неки предмет. Допиши сугласнике називима тих предмета у реченицама.  Маша гура \_o\_ и\_ а. Лена држи \_е\_е\_.  Немања носи \_о\_ \_ у. Сања има \_а\_о\_е.  Урош вози \_и\_ и\_ \_. Бранко ређа \_о\_ \_е. |
| Завршни део часа (5 минута) |
| * Провера урађених задатака, усмено. * Домаћи задатак:  Напиши своје презиме и испиши имена свих чланова своје породице. а) Колико има слова свака написана реч? б) У свакој речи подвуци самогласнике, а сугласнике заокружи. |