**ПРИПРЕМА ЗА ЧАС БРОЈ 90**

|  |  |
| --- | --- |
| **Наставна тема** | Књижевност |
| **Наставна јединица** | *Тајна,* Мирослав Антић |
| **Тип часа** | Обрада градива |
| **Циљ часа** | Оспособљавање за тумачење књижевноуметничког дела; развијање способности ученика у изражавању осећања, мисли и развијају комуникацијских вештина. |
| **Очекивани исходи на крају часа** | На крају часа ученик ће бити у стању да:  ‒ разликује стих и строфу;  − уочи стихове који се римују;  ‒ чита текст поштујући интонацију стиха;  ‒ изражајно чита песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 62 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Коме можеш да повериш своје тајне? * Разговарамо о тајнама и чувању истих. * Најава наставне јединице. |
| Главни део часа (30 минута) |
| * Интерпретативно читање песме. * Разговор о утисцима. * Тихо, усмерено читање песме са задатком : Уочите какве тајне постоје. * Објашњавање непознатих речи:  бескрајну – без краја, бесконачну зброје – сакупе, саберу * Анализа песме: 1. Шта су тајне? 2. Зашто се све тајне шапућу? 3. Какве тајне постоје? 4. Како се понашају они који имају неку тајну? 5. Да ли је теби некад неко поверио своју тајну? Ако јесте, да ли си је чувао/чувала? 6. Зашто је важно чувати нечију тајну? 7. Шта мислиш, која се песникова тајна крије у стиховима:  „Сутра рано... шу-шу-шу...  Баш онамо... шу-шу-шу…”? 8. Због чега је важно да деца све говоре својим родитељима и да пред њима немају тајни? * Ученици читају песму поштујући интонацију стиха. |
| Завршни део часа (10 минута) |
| * Самосталан рад: У песми „Тајна” подвуци описне придеве. * Провера урађеног задатка. * Домаћи задатак: Увежбати изражајно рецитовање песме *Тајна,* Мирослава Антића. |