**ПРИПРЕМА ЗА ЧАС БРОЈ 78**

|  |  |
| --- | --- |
| **Наставна тема** | Jезичка култура |
| **Наставна јединица** | Писање другачијег завршетка бајке *Девојчица са шибицама*, Х. К. Андерсена |
| **Тип часа** | Утврђивање градива |
| **Циљ часа** | Развијање смисла и способности за правилно и уверљиво писмено изражавање. Богаћење речника, језичког и стилског израза. Подстицање код ученика интересовања за прозу за децу. Неговање културе писменог изражавања. |
| **Очекивани исходи на крају часа** | На крају часа ученик ће бити у стању да:  – поштује и примењује основна правописна правила;  – правилно састави дужу и потпуну реченицу и споји више реченица у краћу целину;  – користи различите облике усменог и писменог изражавања: причање, описивање;  – учествује у разговору и пажљиво слуша саговорника. |
| **Наставне методе** | дијалошка, монолошка, метода писаних радова, илустративна |
| **Наставна средства** | свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Коју смо бајку читали на претходном часу српског језика? Ко је написао? Шта смо научили о писцу бајке? * Ученици одговарају на постављена питања. * Најава наставне јединице. |
| Главни део часа (35 минута) |
| * Изражајно читање бајке *Девојчица са шибицама* Ханса Кристијана Андерсена. * Задатак за самосталан рад у свесци: Смисли, а затим напиши срећан завршетак бајке *Девојчица са шибицама*. Наставник даје упутства за рад. * Самосталан рад ученика. Наставник/наставница прати рад ученика и помаже онима којима је помоћ потребна у току самосталног рада. * Ученици који заврше задатак пре договореног времена могу илустровати свој завршетак бајке. * Ученици читају своје радове. |
| Завршни део часа (5 минута) |
| * Избор најуспешнијих писаних радова. * Домаћи задатак: Потражити у библиотеци бајке Х. К. Андерсена: *Принцеза на зрну грашка* и *Царево ново одело* и прочитати их. |