**ПРИПРЕМА ЗА ЧАС БРОЈ 68**

|  |  |
| --- | --- |
| **Наставна тема** | Језик |
| **Наставна јединица** | Потврдни и одрични глаголски облици. Писање одричне речце не |
| **Тип часа** | Обрада градива |
| **Циљ часа** | Усвајање знања о глаголским облицима (потврдним и одричним). Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  ‒ препознаје и разликује глаголске облике (потврдан и одричан);  ‒ поштује и примењује основна правописна правила (писање одричне речце не) |
| **Наставне методе** | дијалошка, монолошка, метода запажања, текстуална |
| **Наставна средства** | Радна свеска, стр. 22 и 23, Граматика, стр. 66 и 67 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Обнављање знања о потврдним и одричним реченицама. * Ученици наводе примере. * Најава наставне јединице. |
| Главни део часа (30 минута) |
| * Наставник/наставница записује примере ученика по табли. На пример: Милош чита књигу. Милош не чита књигу. * Уочавање и издвајање потврдних и одричних глаголских облика (Радна свеска, стр. 22 и 23): 1. Црвеном оловком подвуци потврдни облик глагола, а плавом оловком одричан облик.  Лена се не слика.   Сутра ћемо заједно ићи у школу.   Павле и Сандра нису трчали на кросу.   Пошаљи сутра писмо.  2. Црвеном оловком заокружи потврдне облике глагола, а плавом оловком одричне.  Цвет  „Нећу да чекам,  чекање не прија,  сунце ме весели,  како лепо сија!”  Рече трави – цвет,  па улепша – свет.   Нада Кљајић  3. Повежи линијама речи супротне по значењу.  нећу јесам  нисам умете  не волимо желиш  не умете хоћу  не желиш волимо * Уочавање писања речи не у одричним глаголским облицима:  У одричним реченицама речца НЕ се пише одвојено од глагола.   Милоше, не трчи!   Мама, не касни!   Не знам где је писмо.   Не очекуј лаке задатке.  Изузеци су глаголи са којима се речца НЕ пише спојено: НЕМОЈ, НЕМАМ, НЕЋУ, НИСАМ.  Нећу да плачем.   Немам стрпљења.   Немој да се бринеш.   Нисам сама. * Рад на задацима у граматици:  1. Исправи грешке. Препиши правилно реченице.  Ни сам завршила домаћи задатак.  Не ћу да се играм данас.  Неиди на трку.  Јован негледа тај филм.  Не мој да идеш у школу.  Непрелази пут!  Ја не мам лопту.  Девојчица је била не ваљала.  Ко то неједе?   2. Потврдне реченице напиши у одричном облику, као у датом примеру.  Сава пеца рибу. Сава не пеца рибу.  Хоћу да се играмо!   Ја имам решење.   Сима јаше коња.   Раша бере цвеће.  Филип зове Михајла.   Знам песмицу напамет!   Желим да плешем.   Умем да везем.  Ићи ћу у биоскоп.   Имам опрему за физичко.   Данас сам сама у соби. * Провера задатака, усмено. Самосталан рад на 3. задатку, стр. 67. На илустрацијама су представљене дневне активности једног детета.  У свесци напиши своје дневне активности. Користи потврдне односно одричне реченице. |
| Завршни део часа (10 минута) |
| * Провера задатка, усмено. * Домаћи задатак: Радна свеска, стр. 23. |