**ПРИПРЕМА ЗА ЧАС БРОЈ 50**

|  |  |
| --- | --- |
| **Наставна тема** | Књижевност |
| **Наставна јединица** | Избор из кратких народних умотворина-загонетке и пословице |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање и вредновање кратких народних умотворина-загонетки и пословица.  Богаћење речника ученика. Подстицање радозналости и креативности ученика. |
| **Очекивани исходи на крају часа** | На крају часа ученик ће бити у стању да:  − препознаје народне умотворине-загонетке и пословице;  ‒ примењује загонетке и пословице у свакодневној комуникацији и игри;  ‒ разликује загонетке и пословице од брзалица, питалица и разбрајалица. |
| **Наставне методе** | дијалошка, текстуална, монолошка, илустративна |
| **Наставна средства** | Читанка, стр. 96-99 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: У првом разреду сте имали прилику да прочитате значајан број поучних текстова. Којих се поучних текстова сећате из првог разреда? (Два друга, Голуб и пчела, Два јарца, две козе, Лав и миш...) Које сте поуке/пословице научили читајући те текстове? Знете ли неку загонетку? * Ученици одговарају на питања. * Најава наставне јединице. |
| Главни део часа (30 минута) |
| * Ученици читају и решавају загонетке: За сваку загонетку пронађи слику њене одгонетке. Кружић поред одгонетке обој бојом која одговара боји загонетке.  1. У горици на једној ножици. (печурка)  2. Пуна тепсија златних колачића. (небо и звезде)  3. Ја сам млад, танак, леп  кад путујем имам реп;  што год идем даље  мога репа мање. (игла)  4. Маказе имам – кројач нисам;  у води живим – риба нисам;  оклоп имам – војник нисам. (рак)  5. Уста нема – воду сише,  написано зна да брише. (сунђер)  6. Цео свет обиђе, а на једном месту стоји. (Сунце)  7. Ја чувам благо, а људи мене чувају. (кључ) * *Учимо нешто ново:* Загонетка је народна умотворина у којој је кроз игру речи скривена њена одгонетка. Дакле, одговор се крије у самој загонетки. Некада су се људи у дугим зимским вечерима забављали тако што су једни смишљали загонетке, а други их одгонетали. Преносиле су се усмено. Први их је записао Вук Стефановић Караџић. Данас их највише воле деца. * Читамо пословице и разговарамо о њима помоћу питања у Читанци:  О здрављу Чистоћа је пола здравља. Весело срце – пола здравља.  О мудрости Лепа реч и гвоздена врата отвара. Испеци па реци.  О човеку Што човек више живи, више и зна. Злато се у ватри пробира, а човек у несрећи.   О свету Свету се не може угодити. Кол’ко људи, тол’ко ћуди.   О знању Зло је ко не зна, а учити се не да. Нико се није научен родио.  О добру Добро чини, па се добру надај. Што не желиш себи, немој ни другоме.  О раду Ко ради не боји се глади. Што можеш данас, не остављај за сутра.  О уму Паметни људи уче на туђим грешкама, будале на властитим. Тешко ономе ко за туђом памети иде.  О слози Договор кућу гради. Несложна браћа, пропала кућа. * Објашњење непознатих речи:  ћуд – скуп особина, нарав * 1. Објасни пословицу „Чистоћа је пола здравља”.  2. Како се понаша дете које има „весело срце”? Како то може утицати на здравље? 3. Које су то лепе речи које и „гвоздена врата отварају”? 4. Објасни пословицу „Испеци па реци”. 5. У којим ситуацијама се може видети ко је добар, а ко лош човек? 6. Зашто је важно учити? 7. Чему те уче пословице о добру? 8. Зашто је паметно да учиш на туђим грешкама? 9. Коју ћеш пословицу о уму рећи ономе ко ти каже „Он ми је рекао да то урадим”? 10. Чему те уче пословице о раду? 11. Које пословице би одговарале народној причи „Седам прутова”? * *Учимо нешто ново:* Пословице су кратке народне умотворине које су смишљали мудри људи на основу онога што су доживели. Често ћеш их наћи у баснама. Преносиле су се усменим путем. Њих треба да запамтиш како би у животу могао да их употребиш и доносиш паметне одлуке. |
| Завршни део часа (10 минута) |
| * Задатак за самосталан рад:  1. Допиши одговарајућа слова и добићеш одгонетку (стр. 97) а) Шарено је – змија није; б) Зуба нема, руку нема,  рогато је – коза није; а опет уједа?  товар носи – а коњ није?  \_\_ \_\_ ж з \_\_ \_\_ \_\_  в) Од њега живиш, нити га једеш, г) Једна глава, а стотину капа?  нити пијеш?  в \_\_ \_\_ \_\_ \_\_ х г \_\_ \_\_ в \_\_ ц \_\_ к \_\_ \_\_ у \_\_ \_\_   2. Препиши у свеску пословицу која ти се допала, а потом је објасни. * Усмена провера урађених задатака. * Решење загонетки:а) пуж; б) зима; в) ваздух; г) главица купуса. * Домаћи задатак: Урадити задатке у Радној свесци, стр. 48 и 49. |