**ПРИПРЕМА ЗА ЧАС БРОЈ 52**

|  |  |
| --- | --- |
| **Наставна тема** | Језик |
| **Наставна јединица** | Род и број именица |
| **Тип часа** | Обрада градива |
| **Циљ часа** | Усвајање знања о основним граматичким категоријама именица. Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  − одређује основне граматичке категорије именица (род и број). ‒ поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 51-54. |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Да ли имаш брата/сестру? Ког је рода, мушког или женског? * Ученици одговарају на питања. * Најава наставне јединице. |
| Главни део часа (30 минута) |
| * *Учимо нешто ново*: Именице могу бити у:   мушком роду (тај дечак);  женском роду (та девојчица);  средњем роду (то дете). * Ученици читају реченицу:  Мама је поручила тати да обрати пажњу на дете.   Препознају и подвлаче у реченици именице мушког, женског и средњег рода. * Набрајамо:  **Именице мушког рода**:  Тај – човек, мачак, коњ, кит, цреп, капут, авион, брод, прозор...  **Именице женског рода:**  Та – жена, мачка, кокошка, срна, ципела, оловка, књига, лутка...  **Именице средњег рода:**  То – дете, маче, теле, јагње, голупче, злато, небо, клупче, море... * Самосталан рад на задацима у уџбенику. 1. Линијом спој сличицу са одговарајућим изразом за мушки, женски и средњи род.  тај (шал, кофер)  та (кућа, бубамара)  то (пиле, сунце) 2. У датом тексту подвучене именице разврстај у табелу.  Цвет је мирисао између ограде и пута. Зелени жбун се надвио над великим цветом.   Под жбуном у блату су се играли црно куче и жуто гушче. Гладна пчела је пронашла цветни сок. А затим је одлетела у своју кошницу. Врата су јој била широм отворена.   **тај (мушки род) та (женски род) то (средњи род)**  цвет ограда сем * Провера урађених задатака, усмено. * Разговарамо: Да ли више волиш да се играш сам/сама, или са друговима/другарицама?  **Именице имају једнину и множину.** Именице у једнини – означавају само једно биће или један предмет. Именице у множини – означавају више бића или више предмета.  **Заједничке именице у једнини Заједничке именице у множини**  миш, слон, пчела, пас, жаба, срна мишеви, слонови, пчеле, пси, жабе, срне  жена, тетка, ујак, деда, кум, стриц, жене, тетке, ујаци, деде, кумови, стричеви  дете, дуга, киша, срце, сто, телефон деца, дуге, кише, срца, столови, телефони * Самосталан рад ученика:  1. Обој црвеном оловком кружиће испод илустрација које представљају једнину, а плавом оловком кружић испод илустрације која представља множину. Обој их.   (цветови, контрабас, цвет)  2. Поред сваке заједничке именице у једнини напиши њену множину.  облак \_\_\_\_\_\_\_\_\_\_\_\_\_\_\_\_\_\_\_\_\_ , звезда \_\_\_\_\_\_\_\_\_\_\_\_\_\_\_\_\_\_\_\_\_\_,   град \_\_\_\_\_\_\_\_\_\_\_\_\_\_\_\_\_\_\_\_\_\_ , кућа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,   капа \_\_\_\_\_\_\_\_\_\_\_\_\_\_\_\_\_\_\_\_\_\_, флаша \_\_\_\_\_\_\_\_\_\_\_\_\_\_\_\_\_\_\_\_\_\_\_\_,   девојчица \_\_\_\_\_\_\_\_\_\_\_\_\_\_\_\_\_\_\_\_, крушка \_\_\_\_\_\_\_\_\_\_\_\_\_\_\_\_\_\_\_\_\_,   коњ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, чаша \_\_\_\_\_\_\_\_\_\_\_\_\_\_\_\_\_\_\_\_\_,   столица \_\_\_\_\_\_\_\_\_\_\_\_\_\_\_\_\_\_\_\_\_\_ , сто \_\_\_\_\_\_\_\_\_\_\_\_\_\_\_\_\_\_\_\_\_\_\_\_.  3. Заједничке именице написане у множини напиши у једнини.  Мачићи се играју са мишевима.  Књиге су на полицама.  Јеле су се љуљале.  Громови су пуцали ноћима. |
| Завршни део часа (10 минута) |
| * Провера урађених задатака, усмено. * Домаћи задатак: Урадити 1, 2. и 3. задатак у Радној свесци, на 13. и 14. страни. |