**ПРИПРЕМА ЗА ЧАС БРОЈ 2**

|  |  |
| --- | --- |
| **Наставна тема** | Jезичка култура |
| **Наставна јединица** | *Доживљај са летњег распуста*, говорна вежба |
| **Тип часа** | Обрада градива |
| **Циљ часа** | Овладавање усменим изражавањем уз поштовање постављених захтева за самостално, целовито и садржајно причање на задату тему; неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања: причање, описивање;  ‒ пажљиво слуша излагање ученика. |
| **Наставне методе** | дијалошка, монолошка |
| **Наставна средства** | свеске ученика, занимљиви сувенири и различити предмети са летовања |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Како си провео/провела лето? * Ученици одговарају на постављено питање. * Најава наставне јединице. |
| Главни део часа (35 минута) |
| * Заједнички план причања.   Предлог плана:   * + Наведи место и време доживљаја. Са ким си био/била?   + Детаљан опис доживљаја; осећања и расположења свих учесника.   + По чему ћеш памтити овај доживљај? * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара:   + јасна форма састава (увод, разрада и закључак);   + правилан редослед излагања; место и време дешавања.   + занимљиви описи са истицањем важних појединости;   + лична осећања и расположења у току доживљаја као и осећања и расположења учесника;   + јасне и повезане реченице којима ће бити исказане целовите мисли;   + гласно и изражајно причање. * Ученици усмено према плану описују своје доживљаје са летовања. Показују и описују и сувенире или различите предмете које су донели са путовања или су у вези са доживљајем који описују. * Након сваког усменог излагања, ученици на основу постављених захтева процењују успешност излагања свог другара; наставник/ наставница даје сугестије. * Избор најбољих излагача и најзанимљивијих доживљаја. |
| Завршни део часа (5 минута) |
| * Ученици илуструју свој доживљај. * Преглед радова ученика. * Домаћи задатак: Написати састав на тему *Доживљај са летњег распуста.* |