**ПРИПРЕМА ЗА ЧАС БРОЈ 118**

|  |  |
| --- | --- |
| **Наставна тема** | Jезичка култура |
| **Наставна јединица** | *Моја бака*, говорна вежба |
| **Тип часа** | Обрада градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Подстицање код ученика интересовања за поезију за децу. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника. |
| **Наставне методе** | дијалошка, монолошка, илустративна |
| **Наставна средства** | Читанка, стр. 24, свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Које особине красе баку из приче *Бркљача* Весне Видојевић Гајовић? По чему је унука памти? * Ученици одговарају на питања. * Најава наставне јединице. |
| Главни део часа (30 минута) |
| * Разговор на тему *Моја бака*: Како се зове твоја бака? Колико има година? Опиши њен изглед. Како проводите време заједно? Како се осећаш кад си поред ње? Које су њене особине? По чему ћеш је памтити? Зашто је она теби важна? * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара: - смисли и запиши план причања - јасна форма приче (увод, разрада и закључак); - правилан редослед излагања; - занимљиви описи чланова породице са истицањем важних појединости; - лична осећања и расположења; - јасне и повезане реченице којима ће бити исказане целовите мисли; - гласно и изражајно причање. * Ученици излажу усмено према плану на тему *Моја бака.* * Ученици на основу постављених захтева процењују успешност сваког усменог излагања; наставник/ наставница даје сугестије. * Избор најбољих излагача и најзанимљивијих прича. * Изражајно читање текста *Бркљача* Весне Видојевић Гајовић. |
| Завршни део часа (5 минута) |
| * Ученици приказују илустрацијом како најчешће проводе време са својом баком * Преглед урађених радова. * Домаћи задатак: Написати састав на тему *Моја бака*. |