**ПРИПРЕМА ЗА ЧАС БРОЈ 107**

|  |  |
| --- | --- |
| **Наставна тема** | Језичка култура |
| **Наставна јединица** | Штампана слова латинице Зз, Жж |
| **Тип часа** | Обрада градива |
| **Циљ часа** | Препознавање и писање штампаних слова латинице Зз, Жж. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 4, 5, 14 и 15, одељењска абецеда |
| **Облици рада** | фронтални рад, индивидуални рад, групни рад |
| **Међупредметно повезивање** | Свет око нас, Ликовна култура, Дигитални свет, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Да ли знаш зашто се каже: „Зло је ко не зна, а учити се не да”? * Ученици одговарају на питање наводећи ситуације којима се може објаснити пословица. * Најава наставне јединице. |
| Главни део часа (30 минута) |
| * Наставник/наставница упознаје ученике са графичкм структуром слова латинице Зз, Жж; ученици их упоређују са словима ћирилице Зз, Жж. (Латиница, стр. 4 и 5). * Записује по табли велика и мала слова Зз, Жж, ћирилицом, са леве стране, а са десне стране, упоредо, латиницом и показује редослед покрета приликом писања. * Означавање слова на разредној абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 14 и 15. 1. Пиши штампана слова латинице (Започета су слова латинице Зз, Жж.) 2. Прочитај речи и заокружи слова латинице која си сада научио/научила. (Хорско читање речи.)  кожа коза Зана нож жена Снежана Тоза  koža koza Zana nož žena Snežana Toza 3. Напиши називе животиња штампаним словима латинице. (Приказане су илустрације јежа и козе.) 4. Спој линијом дате делове реченица. Добијене реченице препиши штампаним словима латинице и стави одговарајуће реченичне знаке.  Тоза носи Жикине козе  Зоја мази зимском стазом  Миша шета кожни каиш 5. Допуни реченице речима које се налазе испод линије.Настави да пишеш словима као што је започето.  Znanje je \_\_\_\_\_\_\_\_\_\_\_\_\_\_.  имање   Maša nosi \_\_\_\_\_\_\_\_\_\_\_\_\_\_.  шишке  Toša ima \_\_\_\_\_\_\_\_\_\_\_\_\_\_\_.   машине   Nataša suknju \_\_\_\_\_\_\_\_\_\_\_\_.   шије   \_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_ seju.   Синиша Маша * Реши ребус. Решење напиши на линији штампаним словима латинице. (zebra) |
| Завршни део часа (10 минута) |
| * Провера урађених задатака усмено. * Домаћи задатак: Написати у свесци по један ред нових слова латинице. |