**ПРИПРЕМА ЗА ЧАС БРОЈ 57**

|  |  |
| --- | --- |
| **Наставна тема** | Књижевност |
| **Наставна јединица** | *Седам прутова,* народна прича |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 36 |
| **Облици рада** | фронтални, индивидуални рад, метода писаних радова |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| Наставник поставља мотивациона питања: Које су твоје обавезе у породици? Зашто је добро имати обавезе? ...  Ученици одговарају на постављена питања.  Најава наставне јединице. |
| Главни део часа (30 минута) |
| * Интерпретативно читање народне приче *Седам прутова.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  рђави – лоши зло и наопако – невоља, несрећа назадак – назадовање, пропадање сноп – скуп везаног прућа дукат – златан новчић  напослетку – на крају * Анализа драмског текста: 1. Ко су ликови приче?  2. Како су се понашали синови? 3. Како је отац покушао да им помогне? 4. Које су особине оца? 5. Како је отац посаветовао синове на крају приче?  6. Која је тема приче „Седам прутова”? 7. Заокружи пословице које би одговарале поукама ове народне приповетке.  Где је слога, ту је и победа. Испеци па реци.  Ко једанпут слаже, други пут му се не верује.   Договор кућу гради.  Где брат брата не воли, ту нема среће. * Самосталан рад ученика: Настави причу у свесци: Да ли су синови послушали оца? Шта се десило са њима и њиховим домаћинством? |
| Завршни део часа (10 минута) |
| * Читање написаних реченица. * Домаћи задатак: Сажето препричати народну причу *Седам прутова*. |