**ПРИПРЕМА ЗА ЧАС БРОЈ 24**

|  |  |
| --- | --- |
| **Наставна тема** | Језик |
| **Наставна јединица** | Узвичне реченице. Узвичник |
| **Тип часа** | Oбрада градива |
| **Циљ часа** | Усвајање и проширивање знања из области граматике. Упознавање ученика са појмом узвичне реченице. Уочавање узвичних реченица, начина њиховог обележавања и изговора. Развијање способности запажања и закључивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - уочава узвичне реченице;  - користи узвичник на крају узвичних реченица;  - примењује правила правописа. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 24 и 25 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Обнављање знања о врстама реченица према значењу (обавештајне и упитне) као и начину њиховог обележавања. * Сваки пар у клупи добија задатак да смисли по једну упитну и обавештајну реченицу тако што ће један ученик поставити питање, а други ће дати оговор. * Најава наставне јединице. |
| Главни део часа (35 минута) |
| * Наставник/наставница показује ученицима емотиконе (срећа, страх, љутња). Којим бисте узвичним реченицама могли да искажете ова осећања? Како бисте их изговорили? * Наставник/наставница записује по табли неколико најбољих примера узвичних реченица. Ученици запажају знак на крају реченице (узвичник). * *Закључујемо и учимо нешто ново*: Узвичне реченице су реченице којима се изражавају снажна осећања (узнемиреност, љутња, срећа, страх, чуђење...). Узвична реченица се завршава узвичником (!). * Ученици читају песму Ух! и одговорају на питања. Ух! Ух, што веје! Ух, што снежи! Кожу јежи! Ух, што пада! Ух, што лије! По кожи бије! Ух, што дува! Ух, што гребе! Нос ми зебе!  Нада Кљајић  Који знак се налази на крају сваког стиха у песми? Заокружи тачан одговор.  тачка упитник узвичник Које је годишње доба описано у песми?   зима лето пролеће Какво осећање у теби изазива реч „ух” из песме?   срећу бригу непријатност тугу * Препиши писаним словима ћирилице последњи стих из треће строфе песме. * Самосталан рад ученика на задацима у уџбенику, стр. 25. 1. Повежи линијом сличицу са одговарајућом узвичном реченицом испод илустрације. Стави шешир! Пази! Стави шал! Дрвеће је процветало. Сунце јако сија! Ветар снажно дува! Веје снег! Удахни прелеп мирис. 2. Напиши узвичну реченицу коју изговара дечак са слике. |
| Завршни део часа (5 минута) |
| * Провера урађених задатака, усмено. * Домаћи задатак: Смислити и написати у свеску по једну реченицу за одређено осећање (узнемиреност, љутња, срећа, страх, чуђење). |