**ПРИПРЕМА ЗА ЧАС БРОЈ 178**

|  |  |
| --- | --- |
| **Наставна тема** | Jезичка култура |
| **Наставна јединица** | *Прослава мог рођендана*,писана вежба |
| **Тип часа** | Обрада градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Подстицање код ученика интересовања за поезију за децу. Неговање културе усменог и писменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања и писменог изражавања;  ‒ учествује у разговору и пажљиво слуша саговорника; |
| **Наставне методе** | дијалошка, монолошка, илустративна |
| **Наставна средства** | Читанка, стр. 68, свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Мотивационо питање: Због чега волиш рођенданске прославе? * Ученици одговарају на постављено питање. * Најава наставне јединице. |
| Главни део часа (35 минута) |
| * Разговор на тему *Прослава мог рођендана.* Која твоја рођенданска прослава ти је до сада остала у најлепшем сећању? Који си рођендан прослављао/прослављала? Ко је припремио твоју рођенданску прославу? Где? Ко је својим присуством увеличао прославу твог рођендана? Шта је на тебе оставило најјачи утисак? * Пре писања састава наставник истиче захтеве на основу којих ће ученици процењивати успешност писаних радова и излагања: - смисли и запиши план писања;  - јасна форма састава (увод, разрада и закључак); - правилан редослед излагања; место и време дешавања. - занимљиви описи догађаја са истицањем важних појединости; - лична осећања и расположења као и учесника у догађају;  - јасне и повезане реченице којима ће бити исказана целовита мисао; - гласно и изражајно читање; - поштовање правописних правила; - читко и уредно писање. - прочитај свој рад и исправи грешке. * Наставник/наставница прати рад ученика и помаже онима којима је помоћ потребна у току самосталног рада. * Читање састава на тему *Прослава мог рођендана.* * Ученици на основу постављених захтева процењују успешност сваког усменог излагања; наставник/ наставница даје сугестије. * Избор најбољих састава. |
| Завршни део часа (5 минута) |
| * Ученици цртају прославу свог рођендана. * Преглед урађених радова. |