**ПРИПРЕМА ЗА ЧАС БРОЈ 119**

|  |  |
| --- | --- |
| **Наставна тема** | Књижевност |
| **Наставна јединица** | *Шума живот значи,* Тоде Николетић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује драмски текст у односу на остале књижевне врсте: причу, песму, басну и бајку;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи лица у драмском тексту и њихове особине;  ‒ износи своје мишљење о тексту;  – наведе једно из текстова и свакодневног живота; |
| **Наставне методе** | дијалошка, текстуална, монолошка |
| **Наставна средства** | Читанка, стр. 148 |
| **Облици рада** | фронтални, индивидуални, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Зашто је шума значајна за дивље животиње? * Ученици одговарају на постављено питање. * Најава наставне јединице. |
| Главни део часа (35 минута) |
| * Интерпретативно читање текста *Шума живот значи* Тоде Николетића. * Разговор о утисцима. * Тихо, усмерено читање текста са задатком уочавања лица у драмском тексту. * Објашњавање непознатих речи:  пропланак – ливада, пољана, пашњак стрепе – боје се  промућуран – досетљив, паметан спокој – мир опстанак – одржање живота * Анализа драмског текста: 1. Ко су лица драмског текста „Шума живот значи”? 2. Где су се састале животиње? 3. Како је изгледао шумски пропланак? 4. Шта су радиле птице и Верица Веверица? Како су се осећале? 5. Шта су остале животиње помислиле да је Верица закопала?  6. Како су се понашале животиње када им је Верица открила тајну? 7. Које су особине Лије, Меда и Зекана? 8. Зашто их је Верица Веверица критиковала?  9. Како је Верица објаснила свој поступак Лији, Меди и Зекану? 10. Каква је Верица Веверица? 11. Коју су мудру одлуку донели Медо, Лија и Зекан? 12. Шта су сви заједно поручили људима? 13. Зашто је важно чувати шуме? * Понављамо: **Драмски текст** је текст написан по лицима. Изводи се у позоришту, на позорници (сцени). У заградама су дата упутства за глумце или за изглед сцене. Она се не изговарају у току извођења текста. Драмски текст пише **драмски писац**. * Вежбе изражајног читања по улогама. |
| Завршни део часа (5 минута) |
| * Домаћи задатак: Увежбати читање текста *Шума живот значи* по улогама и припремити маказе, папир у боји и фломастере за наредни час. |