**ПРИПРЕМА ЗА ЧАС БРОЈ 4**

|  |  |
| --- | --- |
| **Наставна тема** | Jезичка култура |
| **Наставна јединица** | *Моја школа*, говорна вежба |
| **Тип часа** | Утврђивање градива |
| **Циљ часа** | Овладавање усменим изражавањем уз поштовање постављених захтева за самостално, целовито и садржајно причање на задату тему; неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања: причање, описивање;  ‒ пажљиво слуша излагање ученика. |
| **Наставне методе** | дијалошка, монолошка |
| **Наставна средства** | Читанка, стр. 16 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник /наставница поставља мотивационо питање: Коју сте песму Драгана Лукића учили на претходном часу српског језика? Шта вам се највише допало у песми? ... * Ученици одговарају на постављена питања. * Најава наставне јединице. |
| Главни део часа (30 минута) |
| * Заједнички план причања на тему *Моја школа* .   Предлог плана:   * + Како се зове твоја школа? Где се налази?   + Песника Драгана Лукића школа подсећа на велике и мирне овце, велике и добре маме и велике и чудне дворце. На шта тебе подсећа твоја школа?   + Како се осећаш када си у школи?   + Шта ти се у њој највише допада?   + Да ли постоји нешто што ти се не допада и што би изменио/изменила? Објасни.   Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара:  - јасна форма састава (увод, разрада и закључак);  - правилан редослед излагања;  - занимљиви описи са истицањем важних појединости;  - лична осећања и расположења у току доживљаја као и осећања и расположења учесника;  - јасне и повезане реченице којима ће бити исказане целовите мисли;  - гласно и изражајно причање.   * Након сваког усменог излагања, ученици на основу постављених захтева процењују успешност излагања свог другара; наставник/ наставница даје сугестије. * Избор најуспешнијих излагања. |
| Завршни део часа (10 минута) |
| * Ученици цртају своју школу. * Преглед урађених радова. * Домаћи задатак: Написати састав на тему *Моја школа*. |