**ПРИПРЕМА ЗА ЧАС БРОЈ 26**

|  |  |
| --- | --- |
| **Наставна тема** | Књижевност |
| **Наставна јединица** | *Златне рибице не праве штету*, Мирјана Стефановић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  – наведе једноставне примере поређења из текстова и свакодневног живота;  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 29 |
| **Облици рада** | фронтални, индивидуални рад, метода писаних радова |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Када си се осећао/осећала усамљено? Шта значи бити сам, а шта бити усамљен? * Ученици одговарају на постављена питања. * Најава наставне јединице. |
| Главни део часа (30 минута) |
| * Интерпретативно читање текста *Златне рибице не праве штету* Мирјане Стефановић. * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  плакар – ормар који је уграђен у зид кудраво – коврџаво фронцле – испредене нити ангорско маче – дугодлака бела мачка конференција – састанак праћакне – удари репом по површини води исфронцлано – искидано, оштећено * Анализа драмског текста: 1. Ко је главни лик приче? 2. Ко Исидори недостаје? 3. Које љубимце је имала девојчица? 4. Зашто их више нема? 5. У тексту подвуци реченицу којом Исидора говори мами како се осећа. 6. Да ли су лепе ствари довољне за срећу једног детета? Која је тема приче „Златне рибице не праве штету”? 7. Шта су мама и тата учинили како Исидора не би била усамљена? 8. Шта сада Исидора ради? * Читање текста – *Радозналко*: Зашто риба стално отвара уста? Риба може да дише једино ако непрекидно узима воду кроз уста,а избацује је кроз шкрге – мале прорезе са обе стране главе, покривене капцима. Зато риба стално отвара уста. Дисање није једини разлог што риба стално отвара уста. Она се тако храни: хвата црвиће, инсекте и биљне остатке.  Велика илустрована енциклопедија за децу „Реци, зашто?” Разговарамо о занимљивостима из енциклопедије. * Самосталан рад ученика:  Напиши у свесци неколико реченица којима ћеш исказати са ким проводиш слободно време и како. |
| Завршни део часа (10 минута) |
| * Читањем написаних реченица. * Домаћи задатак: Увежбати читање текста *Златне рибице не праве штету* Мирјане Стефановић. |