**ПРИПРЕМА ЗА ЧАС БРОЈ 158**

|  |  |
| --- | --- |
| **Наставна тема** | Језичка култура |
| **Наставна јединица** | Писана слова латинице Пп, Рр |
| **Тип часа** | Обрада градива |
| **Циљ часа** | Препознавање и писање писаних слова латинице Пп, Рр.  Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 72 и 73, одељењска абецеда |
| **Облици рада** | фронтални рад, индивидуални, групни, рад у пару |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивацино питање: Zašto se kaže „Prijatelj je najbolja imovina u životu”? * Ученици одговарају на питање наводећи ситуације којима се може објаснити пословица. * Најава наставне јединице. |
| Главни део часа (30 минута) |
| * Наставник/наставница упознаје ученике са графичком структуром писаних слова латинице Пп, Рр; ученици их упоређују са штампаним словима латинице Пп, Рр (разредна абецеда); уочавање писаних слова латинице, великих и малих, која се исто пишу као писана ћирилична слова. * Записује по табли велика и мала штампана слова Пп, Рр са леве стране, а са десне стране, упоредо, писана слова и показује редослед покрета приликом писања. * Означавање слова на одељењској абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 72 и 73. 1. Piši pisana slova latinice. (Започета су слова латинице Пп, Рр.) Наставник истиче правило*:* Prilikom pisanja pisanih slova latinice važno je voditi računa o povezivanju slova. У 2. задатку ученици преписују задате слогове писаним словима латинице. 3. Na osnovu ilustracija napiši reč koja nedostaje u rečenici. Piši pisanim slovima latinice.  Lisica ima dugačak (rep).  Zec ima velike (uši).  Medved voli slatki (med).  U (šumi) ovakav vlada red. 4. Dopuni rečenice pisanim slovima latinice.  Petar jede slatku tortilju.  Crveno cveće je prekrilo polje.  Često ideš kod strica i strine.  Deca nisu večerala.  Poštuj pravila u igrama!  Šta to piše u časopisu?  Jelena i Đurđina su drugarice. * Провера урађених задатака. |
| Завршни део часа (10 минута) |
| * Рад у пару: Ученици имају задатак да за одређено време смисле што више узвичних реченица од писаних латиничних слова Аа, Ее, Јј, Оо, Кк, Мм, Тт, Ии, Нн, Њњ, Сс, Шш, Зз, Жж, Лл, Љљ, Уу, Вв, Фф, Гг, Дд, Ђђ, Џџ, Цц, Чч, Ћћ, Пп, Рр. Иста слова се могу понављати. * Избор најуспешнијег пара по броју састављених реченица. * Домаћи задатак: Написати у свесци по један ред нових слова латинице. |