**ПРИПРЕМА ЗА ЧАС БРОЈ 127**

|  |  |
| --- | --- |
| **Наставна тема** | *Књижевност* |
| **Наставна јединица** | *Пролећница,* Ј.Ј.Змај |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  – разликује песму од осталих књижевних врста (прича, басна, бајка, драмски текст);  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 146 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: По чему знаш да је почело пролеће?. * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање песме *Пролећница* Ј.Ј.Змаја. * Разговор о утисцима. * Тихо, усмерено читање текста са задатком уочавања непознатих речи. * Објашњење непознатих речи: вије се – увија се мије – умива поје – певају жарко – топло освитак зоре – свитање, почетак јутра зирнеш – завириш нарав – природа, ћуд  летари – лети гај – шумица блажена срећа – највеће задовољство, блаженство лахори – лагано дува * Анализа песме: 1. Зашто се песма зове „Пролећница”? 2. Који важан посао има пчелица у пролеће? 3. Какав је пролећни ветар? 4. Шта раде птичице кад отопли након зиме? 5. Како изгледа шума с првим зрацима пролећног сунца? 6. Шта ради жарко сунце? 7. Шта је све живнуло у трави? 8. Како се деца радују пролећу? 9. Зашто песник каже да се све понавља? * Вежбе изражајног читања песме. * Самосталан рад ученика: Задатак за рад у свесци: Користећи речи из песме, али и оне које сам/сама смислиш, доврши задатак у свесци према датом примеру. Ко шта ради? ветар – лахори, пири, пирка, дува лептир –  птице –  поток – |
| Завршни део часа (10 минута) |
| * Провера урађеног задатка. * Домаћи задатак: Увежбати изражајно рецитовање песме. |