**ПРИПРЕМА ЗА ЧАС БРОЈ 62**

|  |  |
| --- | --- |
| **Наставна тема** | Књижевност |
| **Наставна јединица** | *Свитац тражи пријатеља*, Су Ју Ђин |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ разликује причу од осталих књижевних врста (песма,басна, бајка, драмски текст);  – наведе једноставне примере поређења из текстова и свакодневног живота;  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 59 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Шта све пријатељи могу заједно да раде? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање текста *Свитац тражи пријатеља*, Су Ју Ђина *.* * Разговор о утисцима. * Тихо, усмерено читање са задатком уочавања радње текста. * Објашњавање непознатих речи:  фењер – светиљка грабио напред – журио * Анализа драмског текста: 1. Шта је свитац одлучио једне летње вечери? 2. Зашто је пожелео да има пријатеља? 3. Кога је све срео у својој потрази? 4. Шта га је замолио скакавац?  5. Зашто се свитац и скакавац нису спријатељили?  6. Зашто се свитац није спријатељио ни са мравом? 7. Шта свитац још увек ради? 8. Шта би му саветовао, шта би требало да промени у свом понашању како би стекао пријатеља? * Читамо занимљивости – *Радозналко*: **Зашто свитац светлуца?** Свитац је буба која се на нашим пољима појављује у лето, кад жито зри. На доњем крају свога трбушчића има део који светли. Женка свица нема крила. Она се смести у траву и одатле светлуца. Мужјак свитац лети кроз ноћ и такође светлуца. Тако они једно другом јављају где су, па се помоћу светлуцања пронађу.  **Зашто мрави увек некуд журе?** Мрави живе у мравињаку, у заједници у којој свако од њих тачно зна шта треба да ради. Спадају у војску мрава радника. Њихова дужност је да у мравињак донесу храну.  Велика илустрована енциклопедија за децу „Реци, зашто?” * Разговарамо о прочитаном. |
| Завршни део часа (10 минута) |
| * Самосталан рад ученика: Дат је погрешан редослед догађаја у причи. Тачан редослед препиши у свеску. 1. Свитац и мрав 2. Свитац још увек тражи пријатеља 3. Сусрет скакавца и свица 4. Свитац је пожелео да има пријатеља * Провера читањем написаних реченица (4, 3, 1 и 2). * Домаћи задатак: Сажето препричати текст *Свитац тражи пријатеља* по урађеном редоследу догађаја у причи. |