**ПРИПРЕМА ЗА ЧАС БРОЈ 40**

|  |  |
| --- | --- |
| **Наставна тема** | Књижевност |
| **Наставна јединица** | *Два писма,* Александар Поповић - драматизација текста |
| **Тип часа** | Утврђивање градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ изводи драмски текст поштујући интонацију реченице;  ‒ уочи лица драмског текста и њихове особине;  ‒ износи своје мишљење о тексту. |
| **Наставне методе** | дијалошка, текстуална, демонстративна |
| **Наставна средства** | Читанка, стр. 18, два писма, сценски реквизити |
| **Облици рада** | фронтални, рад у пару |
| **Међупредметно повезивање** | Свет око нас, Грађанско васпитање, Ликовна култура |

**ТОК ЧАСА**

|  |
| --- |
| Уводни део часа (5 минута) |
| * Најава наставне јединице. * Ученици пријављују формиране групе за сценски наступ. |
| Главни део часа (30 минута) |
| * Постављање сценографије. * Сваки пар је требало да припреми реквизите по избору за сценско извођење драмског текста *Два писма*. * Разговор о начину извођења: гласно и јасно изговарање текста; исказивање расположења и осећања мимиком и гестикулацијом; понашање публике-ученика (наступ се прати са пажњом; не ометати се разговором, добацивањем и сл; наградити учеснике дугим аплаузом). * Рад у пару: Сценско извођење драмског текста *Два писма*. |
| Завршни део часа (10 минута) |
| * Утисци ученика о сценском извођењу: шта им се највише допало; чије би извођење похвалили и сл; шта би изменили у свом извођењу. |