**ПРИПРЕМА ЗА ЧАС БРОЈ 46**

|  |  |
| --- | --- |
| **Наставна тема** | Књижевност |
| **Наставна јединица** | *Мајка Јова у ружи родила,* народна песма |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 8 |
| **Облици рада** | фронтални, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Зашто мало дете воли да га мајка успављује? * Ученици одговарају на постављена питања; разговор са ученицима о њиховим сазнањима у вези успаванки: које знају, које су им певане; ко им је певао и сл. * Најава наставне јединице. |
| Главни део часа (30 минута) |
| * Интерпретативно читање народне песме *Мајка Јова у ружи родила.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи: санак – сан бешика – колевка подранимо – рано се пробудимо одм’jенимо – заменимо у послу * Анализа драмског текста: 1. Ко води Јова за ручицу? 2. Где га води санак? 3. Зашто је важно да се Јово наспава? 4. Објасни која је мајчина жеља исказана овом песмом. * Учимо нешто ново  **Народне успаванке** су настале давно. Њима је исказана жеља да деца буду добра, вредна, јака, паметна, здрава и срећна. Веровало се и да ће их одређене речи успаванке заштитити од свега што је лоше. * Вежбе изражајног читања народне песме Мајка Јова у ружи родила. |
| Завршни део часа (10 минута) |
| * Рад у пару: Прочитај песму изражајно и тихо свом другу/другарици. Потом нека то исто уради и твој друг/другарица. На крају процените ко је боље прочитао успаванку. * Домаћи задатак: Увежбати изражајно рецитовање песме *Мајка Јова у ружи родила*, народна песма. |