**ПРИПРЕМА ЗА ЧАС БРОЈ 22**

|  |  |
| --- | --- |
| **Наставна тема** | Књижевност |
| **Наставна јединица** | *Лепо је све што је мало,* Душан Радовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  − разликује стих и строфу;  − уочи стихове који се римују;  − чита текст поштујући интонацију стиха. |
| **Наставне методе** | дијалошка, текстуална, монолошка |
| **Наставна средства** | Читанка, стр. 10 |
| **Облици рада** | фронтални, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Шта све мало може да се роди? * Ученици одговарају на постављена питања; разговор о целокупном живом свету и свему што је мало, тек настало. * Најава наставне јединице. |
| Главни део часа (30 минута) |
| * Интерпретативно читање песме *Лепо је све што је мало,* Душана Радовића. * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи: пространство – простор бодри – храбри не стрепи – не бој се, не брини клица – биљка која ниче из семена огласи – прикаже, појави слути – предосећа дамари – откуцаји срца * Анализа песме: 1. Ко тепа малим бићима кад се роде? 2. Зашто им тепају? 3. У којим ситуацијама је теби потребна подршка одраслих? 4. Ко тебе бодри?  5. Шта ти тада кажу они који те бодре? 6. У чему ти је сада све мање потребна помоћ одраслих? 7. Како се осећаш када самостално успеш да урадиш нешто што до сада ниси успевао/успевала? * *Учимо нешто ново*  Када се речи на крају стихова завршавају истим слоговима, онда настаје рима.  „Чим се нешто мало, мало ро**ди**,  на камену, грани или во**ди**,” * Задатак за рад у пару: Пронађите у целој песми парове речи које се римују и подвуците их. * Провера урађеног усменим путем. * Вежбе изражајног читања *песме Лепо је све што је мало* Душана Радовића. Ученици ће увежбати изражајно рецитовање песме. * Задаци за самосталан рад ученика за рад у свесци: 1. Колико строфа има песма „Лепо је све што је мало”?  2. Које строфе имају по три стиха? 3. Доврши стих римом по сопственом избору: Свако маче од хиљаду мачића,  свак\_ \_\_\_\_\_\_\_\_\_\_ од хиљаду \_\_\_\_\_\_\_\_\_\_\_\_. * Провера урађених задатака, усмено. |
| Завршни део часа (10 минута) |
| * Домаћи задатак: Написати састав на тему *Кад сам био мали/била мала.* Наставник/наставница усмерава ученике на разговор са родитељима, бакама, декама, теткама... пре писања састава. |