**ПРИПРЕМА ЗА ЧАС БРОЈ 180**

|  |  |
| --- | --- |
| **Наставна тема** | Књижевност |
| **Наставна јединица** | Сценски приказ драмских текстова научених у другом разреду |
| **Тип часа** | Утврђивање градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ изводи драмски текст поштујући интонацију реченице;  ‒ уочи лица драмског текста и њихове особине;  ‒ износи своје мишљење о тексту. |
| **Наставне методе** | дијалошка, текстуална, демонстративна |
| **Наставна средства** | Читанка, сценски реквизити |
| **Облици рада** | фронтални, рад у пару, групни рад |
| **Међупредметно повезивање** | Свет око нас, Грађанско васпитање, Математика, Ликовна култура |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Које драмске текстове сте прочитали и сценски извели у другом разреду? * Ученици набрајају драмске текстове. * Најава наставне јединице. |
| Главни део часа (30 минута) |
| * Парови и групе ученика који су се припремали за овај час пријављују се за сценски наступ и добијају свој број. * Договор о начину извођења: гласно и јасно изговарање текста; исказивање расположења и осећања мимиком и гестикулацијом; понашање публике-ученика (наступ се прати са пажњом; не ометати разговором, добацивањем и сл, наградити учеснике дугим аплаузом). * По договореном редоследу групе ученика/парови постављају сценографију и наступају. * Драматизација текстова: *Два писма,* Александар Поповић *Оцене*, Г. Тартаља *Шума живот значи,* Тоде Николетић *Слатка математика*, Ана Миловановић. |
| Завршни део часа (10 минута) |
| * Утисци ученика о сценском извођењу и избор најбоље драматизације текста. Ученици исписују број групе/пара на папирићима, убацују их у кутију. Наставник објављује групу/пар са највећим бројем гласова. |