**ПРИПРЕМА ЗА ЧАС БРОЈ 20**

|  |  |
| --- | --- |
| **Наставна тема** | Књижевност |
| **Наставна јединица** | *Хвала,* Јован Јовановић Змај |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. Подстицање радозналости и креативности ученика. |
| **Очекивани исходи на крају часа** | На крају часа ученик ће бити у стању да:  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка, илустративна |
| **Наставна средства** | Читанка, стр. 134 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Које се воће бере у јесен? * Ученици одговарају на постављена питања; разговор о јесени. * Најава наставне јединице. |
| Главни део часа (30 минута) |
| * Интерпретативно читање песме *Хвала*, Јован Јовановић Змај. * Разговор о утисцима. * Тихо, усмерено читање текста са задатком уочавања годишњег доба описаног стиховима и плодова који тада сазревају. * Објашњавање непознатих речи: свакојака – разна, различита дарове – поклоне * Анализа драмског текста: 1. Коме се песник обраћа на почетку песме? 2. Којим даровима природе жели да обрадује децу? 3. Зашто се деца радују воћу? 4. Којим стиховима се песник захваљује јесени? 5. Чиме је пролеће најавило дарове јесени? 6. Зашто је здраво јести воће? 7. Које је твоје омиљено јесење воће? Зашто? * *Учимо нешто ново* Када се речи на крају стихова завршавају истим слоговима, онда настаје рима.  „Чим се нешто мало, мало роди,  на камену, грани или води,” Задатак за рад у пару: Пронађите у целој песми парове речи које се римују и подвуците их. Провера урађеног усменим путем. * Читамо: *Радозналко:* Зашто кажемо да је грожђе бело, кад је зелено? Грожђе које називамо белим заиста није бело него зелено. Али ако бисмо рекли „зелено грожђе”, сви би мислили да то грожђе није још сазрело. Зато постоји бело грожђе и црно грожђе. Ни црно грожђе није црно, већ тамноплаво. * Велика илустрована енциклопедија за децу „Реци зашто?” Разговор о прочитаном тексту: Шта сте сазнали читајући текст из енциклопедије? * Вежбе изражајног читањапесме *Хвала* Јована Јовановића Змаја. * Задатак за рад у свесци Напиши какве могу бити по изгледу и укусу јабуке и крушке, а какво може бити грожђе. |
| Завршни део часа (10 минута) |
| * Провера урађеног задатка читањем написаних реченица. * Илустрација дарова јесени. * Домаћи задатак: Увежбати изражајно рецитовање песме *Хвала* Јована Јовановића Змаја. |