**ПРИПРЕМА ЗА ЧАС БРОЈ 54**

|  |  |
| --- | --- |
| **Наставна тема** | Књижевност |
| **Наставна јединица** | *Пас и његова сенка*, Д. Обрадовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове позитивне и негативне особине;  ‒ разликује басну од преосталих књижевних врста (песме, приче, драмског текста);  – објасни значење пословице и поуке коју уочава у басни. |
| **Наставне методе** | дијалошка, текстуална, монолошка |
| **Наставна средства** | Читанка, стр. 44 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Шта је сенка? Како настаје? Да ли правиш сенке по зиду? * Ученици одговарају на питања. * Најава наставне јединице. |
| Главни део часа (30 минута) |
| * Интерпретативно читање народне басне *Пас и његова сенка.* * Разговор о утисцима. * Тихо, усмерено читање текста са задатком уочавања радње басне. * Анализа драмског текста: 1. Где се дешава радња басне „Пас и његова сенка”? 2. Шта се псу учинило да види у води? 3. Зашто је пас скочио у реку? 4. Чему се на крају чудио? 5. Које су особине пса описане у басни? 6. Чему те је научила басна „Пас и његова сенка”? * Понављамо о стечена знања баснама.  Басне су кратке и поучне приче. Главни ликови су животиње које имају особине људи. Људи су причали једни другима народне басне и тако их сачували од заборава. * Читање текста – Радозналко: **О Доситеју Обрадовићу** Још одмалена Доситеј Обрадовић је волео да чита црквене књиге. Када је порастао, жељан знања, путовао је по свету и учио је светске језике. Преводио је басне и сваку је разјашњавао мудрим саветима. Сматрао је да ће деца уз басне заволети читање, стећи знање, научити да размишљају и лаж од истине да распознају. * Разговарамо о Доситеју Обрадовићу. |
| Завршни део часа (10 минута) |
| * Самосталан рад ученика: Напиши у свесци објашњење за Доситејеву поуку басне *Пас и његова сенка*: „Не види се оно што се има, зато што се гледа оно што се жели.” * Домаћи задатак: Опширно препричај у свеску народну басн*у* *Пас и његова сенка.* |