**ПРИПРЕМА ЗА ЧАС БРОЈ 9**

|  |  |
| --- | --- |
| **Наставна тема** | Језик |
| **Наставна јединица** | Слог, реч и реченица |
| **Тип часа** | Oбрада градива |
| **Циљ часа** | Усвајање и проширивање знања из области граматике. Упознавање ученика са појмовима: слог, реч и реченица. Уочавање и препознавање ових појмова. Развијање способности запажања, упоређивања, закључивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - разликује глас и слово и препозна самогласнике и сугласнике;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 11-15, листићи са припремљеним задатком за домаћи рад |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Ученици читају своје домаће задатке. Понављамо: глас/слово; самогласници и сугласници. * Најава наставне јединице. |
| Главни део часа (35 минута) |
| * Изговорена реч се састоји из гласова. Реч се пише словима. Једну реч може чинити једно, два, три или више слова.  Пример речи са једним словом:  о (израз чуђења), и (питање, набрајање), е (неверица), а (страх), у (негодовање)  Пример речи са два слова: да, не, па, ко...  Пример речи са три слова: џеп, воз, миш, врт... * Рад на задацима:  1. Слова су заменила своја места у речима. Поређај их правилно.  ћука чема басо двро 2. Допуни реченице речима из претходног задатка.  Мира је купила \_\_\_\_\_\_\_\_\_\_\_\_\_\_\_\_\_.  Коле се пење на \_\_\_\_\_\_\_\_\_\_\_\_\_\_\_\_\_.  Поред школе је моја \_\_\_\_\_\_\_\_\_\_\_\_\_\_\_\_.  Дневна је велика \_\_\_\_\_\_\_\_\_\_\_\_\_\_\_\_. * *Учимо нешто ново*:   Постоје једносложне речи, које се не одвајају на слогове. На пример: мед, сто, врт, пет...  Двосложне речи се састоје од два слога.  На пример: ма – ма, та – та, се – ка, ба – ка, шко – ла, се – ло...  Вишесложне речи се састоје од више слогова.  На пример: Ср – би – ја, по – ља – на, ко – шар – ка, Љи – ља – на... Ученици читају реченице из уџбеника (стр. 12), а потом и они смишљају реченице са примерима једносложних, двосложних и вишесложних речи. * Рад на задацима (уџбеник, стр. 12 и 13)  1. Попуни реченице понуђеним једносложним речима: вид, дан, јак, мир, жир.   Мој деда има добар \_\_\_\_\_\_\_\_\_\_.   Твој стриц је \_\_\_\_\_\_\_\_\_.   Веверица једе орах и \_\_\_\_\_\_\_\_.   Топао је \_\_\_\_\_\_\_.   Он воли тишину и \_\_\_\_\_\_\_\_\_. 2. Растави речи на слогове.  Двосложне речи Вишесложне речи  меда лизалица  река ре-ка полица  рука столица сто-ли-ца  Лола сијалица 3. Подвуци речи које су правилно подељене на слогове.  ве – та – р, мес – ец, Зо – ри – ца, пе – сма,  ме – тла, во – зил – о, кр – ава, пе – тна – ест,  же – на, се – но, бр – ко – ви, фо – те – ља 4. Усправном цртом правилно раздвој дате речи на слогове.  КОЗА АУТО ПИМО КРИТИКА ЧУДОВИШТЕ ШЕШИР 5. Напиши називе предмета испод илустрација. Написане називе правилно раздвој на слогове усправним цртама. (столица, телевизор, фотеља, ауто) * *Учимо о реченици:* Реченицом се изражава мисао коју можемо написати или изговорити.  Реченица се састоји од једне, две или више речи. Прва реч у реченици се увек пише великим почетним словом. ‒ Примери реченица:   Ученици највише воле школски распуст.   Војин и Марина се сваког дана играју.  Пожури, закаснићемо!  Да ли и ти волиш супу? * Шта нам пружа више објашњења, једна реч или једна реченица?   Заокружи тачан одговор. Усмено објасни своју одлуку.  Одговор: једна реч једна реченица * Прочитај дате примере.  a) Реч: лутка   б) Реченица: Зорица је добила лутку.  Препиши пример који ти пружа више објашњења писаним словима ћирилице. * Као што слова треба правилно писати у речима, тако и речи треба правилно писати (поставити на право место) у реченицама да би реченице имале неко значење. Прочитај дате реченице и уочи разлику између правилно и неправилно написаних реченица. Неправилно – Миљана сади да воли са мамом цвеће. Правилно – Миљана воли са мамом да сади цвеће. Правилно – Миљана воли да сади цвеће са мамом. * Самосталан рад ученика на задацима у уџбенику (стр. 15):  1. Састави реченице тако што ћеш сличице заменити речима, а затим их прочитај.  Виолета воли (цвеће).  Јован вози (ауто).  Небојша носи (качкет).  Светлана шије (хаљину). 2. Од датих речи из цвета напиши правилно реченицу.  добио  петицу  школи у  је  Драган 3. Додај одговарајућу реч како би пословица била тачна: науке, отвара, имање, реци, разговора.  Знање је највеће \_\_\_\_\_\_\_\_\_\_\_\_\_.  Испеци, па \_\_\_\_\_\_\_\_\_\_\_.  Без муке нема \_\_\_\_\_\_\_\_\_\_\_\_\_\_.  Без збора нема \_\_\_\_\_\_\_\_\_\_\_\_.  Лепа реч и гвоздена врата \_\_\_\_\_\_\_\_\_\_\_\_. |
| Завршни део часа (5 минута) |
| * Провера урађених задатака, усмено. * Домаћи задатак: Прочитај реченице и одговори на питања. Почела је нова школска година. Тамара је сада ученица другог разреда. Заједно са Мирком иде у школу.  1. Колико си реченица прочитао/прочитала?  2. Колико речи има свака реченица?  3. Речи друге реченице подели на слогове. |