**ПРИПРЕМА ЗА ЧАС БРОЈ 173**

|  |  |
| --- | --- |
| **Наставна тема** | *Књижевност* |
| **Наставна јединица** | *Пролећни распоред часова*, Љиљана Крстић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  – разликује песму од осталих књижевних врста (прича, басна, бајка, драмски текст);  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 144 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Шта волиш да радиш у рано пролеће када си у природи? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање песме *Пролећни распоред часова* Љиљане Крстић. * Разговор о утисцима. * Тихо, усмерено читање текста са задатком уочавања теме песме. * Анализа песме: 1. За које дане у недељи је осмишљен пролећни распоред часова? 2. Које цвеће најављује долазак пролећа? 3. Коме су потребна гнезда у првим пролећним данима? Зашто? 4. Објасни стих „други час – брање росе”. 5. Шта све замирише у природи кад почне пролеће? 6. На шта песникиња мисли када каже „врбина коса”? 7. Шта раде деца средом на излету на пољани? 8. Шта мислиш, како се тада осећају? 9. Који су часови четвртком и петком? 10. Шта могу деца да праве од маслачака и беле раде? 11. У кружић поред сваког цвета упиши број који одговара његовом називу.  1) висибаба 2) бела рада 3) маслачак 4) нарцис 5) љубичица * *Радозналко:* Некада давно људи су мислили да роса пада као киша. Роса се најчешће јавља у рано јутро када топао ваздух додирне траву или неку другу биљку која се охладила. Део тог ваздуха остаје на биљкама у облику ситних капи. То је роса. По народном веровању, ако ујутру има росе, онда тог дана неће бити кише. * Разговаор о прочитаном информативном тексту. * Вежбе изражајног читања песме *Пролећни распоред часова* Љиљане Крстић. * Задатак за рад у свесци: Направи пролећни распоред часова. За сваки дан, од понедељка до петка, упиши по три часа по распореду активности из песме. На крају га украси цртежима весника пролећа. |
| Завршни део часа (10 минута) |
| * Провера урађених задатака. Избор најзанимљивијих пролећних распореда часова. * Домаћи задатак: Увежбај изражајно рецитовање песме. |