**ПРИПРЕМА ЗА ЧАС БРОЈ 98**

|  |  |
| --- | --- |
| **Наставна тема** | Књижевност |
| **Наставна јединица** | *Царево ново одело*, Ханс Кристијан Андерсен |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове позитивне и негативне особине;  ‒ разликује бајку од осталих књижевних врста (песме, приче, басне, драмског текста);  ‒ разликује основне делове текста (наслов, пасус, име аутора, садржај);  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 114 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Шта мислиш, какав треба да буде цар? О чему и о коме би требало да води бригу? * Ученици одговарају на постављена питања. * Најава наставне јединице. |
| Главни део часа (35 минута) |
| * Интерпретативно читање бајке *Царево ново одело* Хансa Кристијанa Андерсенa. * Разговор о утисцима. * Тихо, усмерено читање текста са задатком уочавања ликова бајке. * Објашњавање непознатих речи:  специјална – посебна  затечено – збуњено трон – столица у којој владар седи (престо); част и моћ једног владара * Анализа драмског текста: 1. Какав је био цар у бајци „Царево ново одело”? 2. Ко је једнога дана стигао у његово царство? 3. Чиме су се кројачи похвалили пред царем? 4. Зашто је цар пристао да они шију одећу за њега? 5. Због чега ни стари министар, а ни принц нису били искрени према цару?  6. Које су особине царевих кројача? 7. Шта је цар помислио о себи кад није видео одело које су му шили кројачи? 8. Како је цар изгледао када је изашао на свечаност пред народ? 9. Коју важну особину поседује дете које је једино рекло истину? 10. Како се цар осећао када су му се сви смејали? 11. Шта је цар променио у свом понашању након овог догађаја? * Читамо и разговарамо о писцу*-Радозналко:* Ханс Кристијан Андерсен (1805–1875) славни дански писац, рођен је у градићу Оденсе, у држави Данској. Био је дете сиромашних родитеља. Светску славу стекао је пишући бајке и приче. Деца широм света одрастају читајући његове бајке: „Принцеза на зрну грашка”, „Царево ново одело”, „Мала сирена”, „Ружно паче”, „Палчица” и још многе друге. * Вежбе изражајног читања бајке. |
| Завршни део часа (5 минута) |
| * Домаћи задатак: Увежбати изражајно читање бајке *Царево ново одело* |