**ПРИПРЕМА ЗА ЧАС БРОЈ 179**

|  |  |
| --- | --- |
| **Наставна тема** | Jезичка култура |
| **Наставна јединица** | Препричавање краћих текстова из Читанке |
| **Тип часа** | Утврђивање градива |
| **Циљ часа** | Развијање смисла и способности за самостално, целовито и садржајно препричавањe. Богаћење речника, језичког и стилског израза.  Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника. |
| **Наставне методе** | дијалошка, монолошка, текстуална |
| **Наставна средства** | Читанка, свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Који ти се текст из Читанке највише допао? Објасни. * Најава наставне јединице. |
| Главни део часа (35 минута) |
| * Ученици ће усмено препричавати причу која им се највише допала истичући најважније детаље и водећи рачуна о редоследу догађаја. * Наставник/наставница усмерава ученике да осмисле план препричавања као што је то рађено на свим претходним часовима говорних вежби истичући важност хронологије у излагању. * Ученици пишу кратак план за препричавање. * Усмено препричавање приче по избору. |
| Завршни део часа (5 минута) |
| * На крају часа ученици износе своје утиске о успешности усменог излагања истичући најбоља препричавања. Потом наставник/ наставница износи своје коментаре - сугестије. * Домаћи задатак: припрема за сценски приказ драмских текстова научених у другом разреду. |