**ПРИПРЕМА ЗА ЧАС БРОЈ 174**

|  |  |
| --- | --- |
| **Наставна тема** | Књижевност |
| **Наставна јединица** | *Бамби,* Феликс Салтен (одломак) |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује причу у односу на остале књижевне врсте: песму, басну, бајку, драмски текст;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ износи своје мишљење о тексту;  – разликује основне делове текста (наслов, име аутора, садржај);  ‒ користи различите облике усменог изражавања. |
| **Наставне методе** | дијалошка, текстуална, монолошка |
| **Наставна средства** | Читанка, стр. 56 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Шта највише волиш да радиш када си на ливади? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање одломка романа *Бамби* Феликса Салтена. * Разговор о утисцима. * Тихо, усмерено читање са задатком уочавања непознатих речи. * Објашњење непознатих речи: красуљак (тратинчица) – бела рада колебљив – несигуран, неодлучан комешали – разлетели * Анализа драмског текста: 1. Шта је описано у одломку романа „Бамби”? 2. Како је изгледала ливада на којој се Бамби нашао? 3. Зашто се Бамбију учинило да лети цвет? 4. На шта му је личио мали скакавац? 5. Како се Бамби осећао док су се низали доживљаји са становницима ливаде?  6. Како се понашао према њима? 7. Шта је радила Бамбијева мајка за то време? 8. Подвуци реченицу у тексту којом скакавчић саветује Бамбија. 9. Зашто Бамби мора бити опрезан на ливади? * Радозналко: информативни текст о срнама. Срна је веома спретна и опрезна животиња. Добар је пливач. Обично у неком скривеном делу шуме окоти ланад. Већ након недељу дана води их на пашу. Ако осети опасност, одмах их опомиње испуштајући тихе гласове или лупом копита о земљу. Док је јако мала, кад чује овај знак, ланад се спусти на земљу и остаје непомична док не прође опасност. Касније, кад мало порасту, беже с мајком. Срне и срндаћи најчешће траже храну рано ујутру или увече. Хране се травом, биљкама и изданцима дрвећа. Срндаћ има рогове које сваке године у јесен одбацује и до следеће године му израстају нови. * Разговор о прочитаном тексту. * Вежбе изражајног читања. * Самосталан рад ученика на задатку у Читанци: Пажљиво прочитај разговор између Бамбија и његове маме, а затим уради задатак испод текста.  – Шта су то срне? – запита Бамби и насмеши се.  Мајка га погледа, па се и сама насмеја: – Ти си срна и ја сам срна. Ето, то су ти срне. Разумеш ли сада?  Бамби поскочи увис од смеха.  – Аха, сад разумем. Ја сам мала срна, а ти велика. Је ли?   На сликама су приказане две породице. На основу прочитаног текста и слика, шта закључујеш којој породици припада Бамби? Обој кружић поред одговарајуће слике. |
| Завршни део часа (10 минута) |
| * Провера урађеног задатка, усмено. * Домаћи задатак: Увежбати изражајно читање одломка романа *Бамби* Феликса Салтена. |