**ПРИПРЕМА ЗА ЧАС БРОЈ 117**

|  |  |
| --- | --- |
| **Наставна тема** | Књижевност |
| **Наставна јединица** | *Бркљача*, Весна Видојевић-Гајевић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује причу у односу на остале књижевне врсте: песму, басну, бајку, драмски текст;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ износи своје мишљење о тексту;  – разликује основне делове текста (наслов, име аутора, садржај);  ‒ користи различите облике усменог изражавања. |
| **Наставне методе** | дијалошка, текстуална, монолошка |
| **Наставна средства** | Читанка, стр. 24 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Који ти је колач омиљен? Ко га за тебе спрема? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање текста *Бркљача*, Весна Видојевић-Гајевић. * Разговор о утисцима. * Тихо, усмерено читање са задатком уочавања непознатих речи. * Објашњење непознатих речи: бркљача – направа од жице за мућење јаја шне – умућена беланца разапне – рашири шам – улупано беланце са шећером кринолина – широка, крута подсукња вереник – будући муж гатара – жена која гата, предсказује догађаје лаковерне – лако некоме поверују суђени дан – дан када ће упознати будућег мужа * Анализа драмског текста: 1. Ко прича причу о својој баки? 2. По чему унука памти своју баку?  3. Како изгледа бркљача?  4. Са ким бака пореди бркљачу док лупа шне? 5. Које су бакине особине?  6. На чему је унука захвална својој баки? * Вежбе изражајног читања. * Рад у пару: Подвуците именице у прва два пасуса текста. Не понављати исте речи. * Провера усменим путем. * Задатак за самосталан рад у свесци: Препиши дату реченицу у свеску, а потом допиши правописне знаке тако да реченица буде правилно написана.  За шам од јагоде потребни су следећи састојци јагоде шећер и беланце. |
| Завршни део часа (10 минута) |
| * Провера урађеног задатка, усмено. * Домаћи задатак: Подели текст на целине и напиши нааслов за сваку целину. |